sagorsarker/bangla-wikipedia huggingface dataset:
ডানস্টের বাটার ক্রুশ

ইংলিশ কাউন্টি সমারসেটের ডানস্টের-এর "'বাটার ক্রুশটি" একটি গ্রেড ২ তালিকাভুক্ত ভবন এবং প্রাচীন স্মৃতিস্তম্ভ। ক্রুশটি প্রকৃতপক্ষে ১৪ শতকের শেষে অথবা ১৫ শতকের শুরুতে প্রধান সড়কে নির্মিত হয়েছিল এবং ১৮ শতকের শেষে অথবা ১৯ শতকের শুরুতে বর্তমান স্থানে সরানো হয়েছিল। যদিও ক্রুশের মাথাটি হারিয়ে গেছে, লম্বা দন্ড ও পাথরের সকেটটি আসল। ক্রুশটি রাষ্ট্রের ইংলিশ হেরিটেজের তত্ত্বাবধানে এবং জাতীয় ট্রাস্ট দ্বারা পরিচালিত।
বাটার ক্রুশ নামটির উৎপত্তি হয়েছে হাটে,যেখানে কাছাকাছি গ্রামের লোকেরা স্থানিয় উৎপাদিত পণ্য কেনার জন্য মার্কেট ক্রুশের চারপাশে জমা হত; তাদের অবস্থান থেকে। তাজা উৎপাদিত পণ্য ক্রুশের ধাপবিশিষ্ট ভিতে বিছানো ও প্রদর্শিত হত। চারপাশের টাউনটন ও বডমিনের মত দূরবর্তী গ্রাম ও শহরের লোকদের ডানস্টেরের বাজার আকৃষ্ট করতো। ডানস্টের বাটার ক্রুশ নির্মিত হয়েছিল ১৪ শতকের শেষে অথবা ১৫ শতকের শুরুতে এবং প্রকৃতপক্ষে হাই স্ট্রিটে, সম্ভবত হাই স্ট্রিটের দক্ষিণ প্রান্তে, ইয়ার্ন মার্কেটের কাছে অবস্থিত ছিল। একটি ক্রুশ,যা পরে হাই ক্রুশ হিসাবে পরিচিতি পায়, ১৪৬১ সালে নথিভুক্ত হয়েছিল;১৬৮৯ সালে এটি ডানস্টের ক্রুশ হিসাবে পরিচিতি পায়।  
একে আলকম্ব রোডের পাশে গ্রামের ধারে বর্তমান অবস্থানে সরানো হয়েছিল, যদিও কখন এটি করা হয়েছিল তা পরিষ্কার নয়। ক্রুশটি বর্তমানে যেখানে দাড়িয়ে আছে সে স্থানটি হেনরি ফোনেস লাটরেলের শ্রমিকরা ১৭৭৬ সালে সমান করে দেয়, এবং হতে পারে এই উপলক্ষে ক্রুশটি সরানো হয়েছিল। একটি বিকল্প লোককথা হল যে এটিকে ১৮২৫ সালে সরানো হয়েছিল, যদিও ১৮১১ সালে জেএমডব্লিও টার্নারের আকা ছবি ধারণা দেয় যে এটি তখন থেকে এর বর্তমান অবস্থানে আছে।  
ক্রুশটি রাষ্ট্রের ইংলিশ হেরিটেজের তত্ত্বাবধানে এবং জাতীয় ট্রাস্ট দ্বারা পরিচালিত।
প্লিন্থসহ লম্বা দন্ড ও ভিত গঠনকারী পাথরের সকেট নিয়ে ক্রুশটি গঠিত। ক্রুশটির অষ্টাভূজাকৃতীর ভিত এবং বহুভূজাকৃতির লম্বা দন্ড টিকে আছে, যদিও ক্রুশের মাথাটি হারিয়ে গেছে। পাথরের সকেটটি চওড়া এবং উচুঁ। টিকে থাকা লম্বা দন্ডটি উচু এবং নিচের দিকে চতুর্ভূজাকৃতী ও উপরের দিকে অষ্টাভূজাকৃতী। উত্তরমুখে শিলালিপি আছে, যাতে পুনস্থাপনের সময়কাল "ডব্লিওসি, ১৮৭১, ডব্লিওএস" লেখা আছে।
এম-২১২ (মিশিগান হাইওয়ে)

এম-২১২ যুক্তরাষ্ট্রের মিশিগানে অবস্থিত একটি ট্রাঙ্কলাইন মহাসড়ক। রাস্তাটিকে এমনভাবে তৈরী করা হয়েছে, যেন এটি এম-৩৩ থেকে আলোহা শহর হয়ে আলোহা স্টেট পার্কের মধ্যে সংযোগ-সড়ক হিসেবে কাজ করতে পারে। এম-২১২ হলো মিশিগানের সবচেয়ে কম দৈর্ঘ্যের মহাসড়ক যা কিনা মাত্র ০.৭৩২ মাইল দৈর্ঘ্য বিশিষ্ট। এম-২৩৯ (১.১৩৬মাইল) এবং বিজনেস রুট-৩২ (০.৭৩৮মাইল) থেকেও ছোট।
১৯৩৭ সালে ইউএস রুট-২৩ এর একটি সংযোগ-সড়ক হিসেবে এম-২১২ কে তৈরী করা হয়, পরবর্তিতে ইউএস-২৩ কে এম-২৩ দ্বারা পুনঃস্থাপিত করা হয়।
এম-২১২ এর শুরু হয় আলোহা এলাকার সেকেন্ড স্ট্রিট এবং আলোহা স্টেট পার্কের রাস্তাটি থেকে। এলাকাটি মূলত ডেট্রয়েট এবং ম্যাকনিক রেলওয়ের একটি স্টেশনের জন্য গড়ে উঠেছিল। তারপর রাস্তাটি থার্ড স্ট্রিট এবং ফোর্থ স্ট্রিট পাড়ি দিয়ে এগিয়ে যায়। এম-২১২ মূলত বনাঞ্চল এবং আবাসিক এলাকাকে পৃথক করেছে। তারপর কয়েকটি বাড়ি ঘর পেরিয়ে রাস্তাটি কৃষিজমির পাশ দিয়ে দক্ষিণ দিকে চলতে থাকে। তাছাড়া আরো কিছু কৃষিক্ষেত পেরিয়ে রাস্তাটি এম-৩৩ এর সাথে মিলিত হয়ে আলোহা টাইনশিপে গিয়ে সমাপ্ত হয়।
১৯৩৭ সালের ২৩ ডিসেম্বরে মিশিগান ডিপার্টমেন্ট অব ট্রান্সপোর্টেশান তৎকালীন ইউএস-২৩ থেকে এম-২১২ কে তৈরী করেছে। তখন থেকেই রাস্তাটি অপরিবর্তিত আছে যদিও ইউএস-২৩ কে এম-২৩ নাম করণ করা হয়েছিল। ১৯৪০ সালের দিকে ইউএস-২৩ কে লেক হুরেন এ নিয়ে যাওয়া হয় এবং এর নাম এম-২৩ দেওয়া হয়। বর্তমানে এই নামটিও অপরিবর্তিত অবস্থায় রয়েছে।
এম-২১১ (মিশিগান হাইওয়ে)

এম-২১১ যুক্তরাষ্ট্রের মিশিগানে অবস্থিত একটি ট্রাঙ্কলাইন মহাসড়ক। রাস্তাটি ওয়ানাওয়ে থেকে ওয়ানাওয়ে স্টেট পার্কের মধ্যে সংযোগ-সড়ক হিসেবে ব্যবহৃত হয়। ৫.১৭৪ মাইল (৮.৩২৭ কি.মি.) লম্বা রাস্তাটি মূলত কৃষিজমি এবং বন জঙ্গল ভেদ করে অগ্রসর হয়। ১৯১৯ থেকে ১৯৩৪ সাল পর্যন্ত রাস্তাটি ছিল এম-৯৫ এর সংযোগ-সড়ক। পরবর্তিতে সেই বছরই একে আপার পেনিনসুলাতে স্থানান্তরিত করা হয়, এবং স্টেট পার্কের মধ্যবর্তি রাস্তাটিকে তখন এম-২১১ নামকরণ করা হয়। সর্বশেষ ১৯৬০ সালে রাস্তাটিকে পাঁকা সড়কে রূপদান করা হয়।
এম-২১১ একটি দুই-লেনের রাস্তা হিসেবে এম-৬৮ থেকে যাত্রা শুরু করে। এম-৬৮ ওয়ানাওয়ে শহরতলীতে অবস্থিত। রাস্তাটি মূল সড়ক হয়ে আবাসিক এবং বাণিজ্যিক এলাকা ভেদ করে উত্তর দিকে চলতে থাকে। তারপর রাস্তাটি নর্থইস্টার্ণ স্টেট ট্রেইল এবং লিও ই গেট কাউন্টি এয়ারপোর্ট এর পাশ দিয়ে আরো উত্তর দিকে অগ্রসর হয়। এয়ারপোর্টের দক্ষিণাঞ্চলে রাস্তাটি কৃষিজমিকে পাশ কাটিয়ে চলে। এভাবেই উত্তরে চলতে চলতে একসময় ওয়ানাওয়ে স্টেট পার্কের বন জঙ্গল এর মধ্যে প্রবেশ করে।
অবশেষে এম-২১১, স্টেট পার্কের প্রবেশমুখের কাছে এসে সমাপ্ত হয়। পুরো রাস্তাটিই একটি অবিভক্ত মহাসড়ক।
অন্যান্য রাস্তাগুলোর মতো এটিকেও রক্ষণাবেক্ষণ করে মিশিগান ডিপার্টমেন্ট অব ট্রান্সপোর্টেশান (এমডিওটি)। এমডিওটি ২০১০ সালের ট্রাফিক সার্ভে অনুসারে রাস্তাটির ওয়ানাওয়ে শহরপ্রান্ত দিয়ে দৈনিক গড়ে ১৪২৯ টি এবং স্টেট পার্ক অংশ দিয়ে ১২৫৪ টি যানবাহন চলাচল করে। এম-২১১ এর কোন অংশই জাতীয় মহাসড়ক ব্যবস্থার অংশ নয়, যা কিনা একটি দেশের আর্থ-সামাজিক উন্নতির প্রধান নিয়ামক।
১৯১৯ সালে রাস্তাটি ওয়ানাওয়ে থেকে ব্লাক লেকে পর্যন্ত বিস্তৃত ছিল এবং এম-৯৫ নাম দেয়া হয়েছিল। তবে ১৯৩৪ সালে এম-৯৫ এর নাম পরিবর্তন করে এম-২১১ রাখা হয়। একই সময় আপার পেনিনসুলার রাস্তাটিকে এম-৯৫ নাম দেয়া হয়। মিশিগান ডিপার্টমেন্ট অব ট্রান্সপোর্টেশান এই নামগুলো পরিবর্তন করে। ১৯৬০ সালে রাস্তাটিকে পাঁকা করা হয় By the middle of 1960, all of the current M-211 was paved. এবং তারপর আর কোন উল্লেখযোগ্য পরিবর্তন করা হয়নি।
এম-১৮৯ (মিশিগান হাইওয়ে)

এম-১৮৯ যুক্তরাষ্ট্রের মিশিগানে অবস্থিত একটি ট্রাঙ্কলাইন মহাসড়ক। রাস্তাটি ৭.৭৪৬ মাইল লম্বা যা মিশিগানের আপার পেনিনসুলাতে অবস্থিত। এম-১৮৯ ডব্লিউআইএস-১৩৯ এবং আয়রন রিভারের নিকটে অবস্থিত ইউএস-২ এর সংযোগ-সড়ক। রাস্তাটি ১৯৩০ সালে তৈরী করা হয়েছে। তারপর ১৯৮৮ সালে ব্রুল নদীর ওপর একটা সেতু নির্মাণ ব্যতীত এম-১৮৯ এর খুব একটা পরিবর্তন করা হয়নি ।
এম-১৮৯ উইসকনসিন স্টেট লাইনের পাশে ব্রুল নদীর ওপর নির্মিত সেতুর ডব্লিউআইএস-১৩৯ থেকে শুরু হয়। তারপর রাস্তাটি নদী এবং বনজঙ্গল পাড়ি দিয়ে উত্তর পশ্চিম দিকে চলতে থাকে। লুরেল লেকের পাড়ে এসে রাস্তাটি পূর্বদিকে মোড় নিয়ে লেকটি পাড়ি দেয়। তারপর কাউন্টি রুট-৬৫১ পাড়ি দিয়ে এর একটি শাখা সড়কে পরিনত হয়ে কাস্পিয়ান এলাকায় উত্তর-পশ্চিম দিকে ঘুরে যায়। আবার রাস্তাটি আয়রন রিভারের পাশ দিয়ে চলতে থাকে এবং একসময় আয়রন রিভার কাউন্টি ক্লাব অতিক্রম করে। এরপর এম-১৮৮ আয়রন রিভারের দক্ষিণ দিক দিয়ে সেলডেন রোড অতিক্রম করে চতুর্থ স্ট্রিটের নিকটে। অবশেষে ট্রাঙ্কলাইন সড়কটি শহরের মধ্যে অবস্থিত ইউএস-২ এ গিয়ে সমাপ্ত হয়।
রাস্তাটির কোন অংশই জাতীয় মহাসড়ক ব্যবস্থার অংশ নয়। ২০০৯ সালের মিশিগান ডিপার্টমেন্ট অব ট্রান্সপোর্টেশান (এমডিওটি) এর পরিসংখ্যান মতে, রাস্তাটির স্টেট লাইন অংশ দিয়ে দৈনিক গড়ে ৮৯২ টি যানবাহন চলাচল করে যখন কাস্পিয়ান অংশ দিয়ে ৫৩০৮ এবং উত্তরাংশ ইউএস-২ দিয়ে ৪০৭৯ টি যানবাহন চলে।
এমডিওটি, ১৯৩২-১৯৩৩ সালের দিকে রাস্তাটি তৈরী করে। তারপর ১৯৩৬ সাল নাগাদ রাস্তাটি পাঁকা করা হয়। এবং ১৯৮৮ সালে ব্রুল নদীর ওপর একটা সেতু নির্মাণ ব্যতীত রাস্তাটির খুব একটা পরিবর্তন করা হয়নি।
এম-১৮৮ (মিশিগান হাইওয়ে)

এম-১৮৮ যুক্তরাষ্ট্রের মিশিগানে অবস্থিত একটি ট্রাঙ্কলাইন মহাসড়ক। রাস্তাটি ৪.৫৫৯ মাইল (৭.৩৩৭ কি.মি.) লম্বা। রাস্তাটি ইটন র‌্যাপিড থেকে ভিএফডব্লিউ ন্যাশনাল হোম ফর চিল্ড্রেন পর্যন্ত বিস্তৃত। পুরো এম-১৮৮ একটি গ্রাম্য সড়ক। প্রতিদিন প্রায় ১০০০ টি যানবাহন রাস্তাটি ব্যবহার করে। এম-১৮৮ , ১৯৩০ সালে তৈরী করা হয় এবং ১৯৪০ সালে পাঁকা সড়কে পরিনত করা হয়।
ইটন র‌্যাপিডের এম-৯৯/এম-৫০ থেকে শুরু হয়ে রাস্তাটি পূর্বদিকের গ্রান্ড রিভারের দিকে চলতে থাকে। তারপর রাস্তাটি নদীর পাশ দিয়ে আবাসিক এলাকা অতিক্রম করে। পরে এম-১৮৮ কৃষিজমির পাশ দিয়ে ভিএফডব্লিউ বরাবর চলতে থাকে। টুকার রোডের কাছে রাস্তাটি উত্তর দিকে ঘুরে যায়, একটি নদীকে পাশ কাটানোর জন্য। এই বাঁকের পর রাস্তাটি আবারো ভিএফডব্লিউ বরাবর চলে ওয়েভার্লি রোড অতিক্রম করে। তারপর ইটন ইংহাম কাউন্টি লাইন ধরে রাস্তাটি দক্ষিণ দিকে চলে। সবশেষে রাস্তাটি ভিএফডব্লিউ রাস্তার এক মাইল দক্ষিণ দিকে চলে। সবশেষে রাস্তাটি ভিএফডব্লিউ রাস্তার এক মাইল দক্ষিণে ভিএফডব্লিউ ন্যাশনাল হোম ফর চিল্ড্রেন এ গিয়ে শেষ হয়।
রাস্তাটির রক্ষণাবেক্ষণের দায়িত্বে থাকা মিশিগান ডিপার্টমেন্ট অব ট্রান্সপোর্টেশান (এমডিওটি) এর পরিসংখ্যান ২০১৩ এর মতে, ইটন র‌্যাপিড দিয়ে দৈনিক গড়ে ৯৮৬ টি এবং বাকি অংশ দিয়ে গড়ে ১১০৩ টি যানবাহন চলাচল করে। রাস্তাটির কোন অংশই জাতীয় মহাসড়ক ব্যবস্থার অংশ নয় ,যা কিনা একটি দেশের আর্থ-সামাজিক উন্নতির প্রধান নিয়ামক।
এম-১৮৮ রাস্তাটি ১৯৩২ সালে তৈরী করা হয়েছিল ভিএফডব্লিউ ন্যাশনাল হোম এবং ইটন র‌্যাপিডের সংযোগ সড়ক হিসেবে। ১৯৪১ সালে রাস্তাটিকে পাঁকা সড়কে পরিনত করা হয় এবং তখন থেকে রাস্তাটি অপরিবর্তিত অবস্থায় বিদ্যমান।
এম-১৫৬ (মিশিগান হাইওয়ে)

এম-১৫৬ যুক্তরাষ্ট্রের মিশিগানে অবস্থিত একটি ট্রাঙ্কলাইন মহাসড়ক। পুরো রাস্তাটি লিনাউ কাউন্টিতে অবস্থিত। রাস্তাটি ওহাইও রাজ্যের মোরেঞ্চি এলাকার এসআর-১০৮ থেকে শুরু হয়ে ক্লেটন এর এম-৩৪ পর্যন্ত বিস্তৃত। রাস্তাটি মূলত কৃষিজমির পাশদিয়ে লাইম ক্রিক অতিক্রম করে। এম-১৫৬ কে বলা হয় লেক হাডসন স্টেট বিনোদন পার্কের সংযোগ-সড়ক। রাস্তাটি ১৯৩০ সালের দিকে তৈরী করা হয় এবং ১৯৮০ সালের দিকে পূননির্মাণ ব্যতীত খুব একটা সংস্কার করা হয়নি।
এম-১৫৬ এর যাত্রা শুরু হয় মোরেঞ্চি এলাকার এসআর-১০৮ থেকে । তারপর রাস্তাটি আবাসিক এলাকা ধরে শহরের মধ্যদিয়ে উত্তরদিকে চলতে চলতে প্রায় ১.১ কি.মি. পর মেইন স্ট্রিটের নিকটে শহরতলীতে এসে পশ্চিম দিকে মোড় নেয়। রাস্তাটি মেইন স্ট্রিটকে আরো তিন ব্লক পর্যন্ত উত্তর দিকে অনুসরণ করে। রাস্তাটি ওকগ্রভ কবরস্থান হয়ে শহরটি ত্যাগ করে। এরপর এম-১৫৬ লাইম ক্রিক হাইওয়ের পাশ দিয়ে কৃষিজমি পেরিয়ে চলতে থাকে। এখানে রাস্তাটি সেনেকা এলাকায় নরফোক সাউদার্ন রেলওয়ে অতিক্রম করে। রেলওয়ের উত্তরদিকে রাস্তাটি মোরেঞ্চি হাইওয়ে অতিক্রম করে লেক হাডসন এবং লেক হাডসন বিনোদন পার্ক অতিক্রম করে কেন্টন এর এম-৩৪ এ গিয়ে শেষ হয়। 
মিশিগান ডিপার্টমেন্ট অব ট্রান্সপোর্টেশান (এমডিওটি) এর হিসাব মতে, ২০১১ সালের পরিসংখ্যান বলে, মোরেঞ্চি এলাকা দিয়ে দৈনিক গড়ে ৪,২৩৫ টি এবং স্টেট লাইন এলাকা দিয়ে গড়ে দৈনিক ১,৪২২ টি যানবাহন চলাচল করে। রাস্তাটির কোন অংশই জাতীয় মহাসড়ক ব্যবস্থার অংশ নয়, যেটি কিনা একটি দেশের আর্থ-সামাজিক উন্নতির প্রধান নিয়ামক। 
১৯৩১ অথবা ১৯৩২ সালের দিকে এম-১৫৬ তৈরী করা হয়। ১৯৩৬ সাল নাগাদ পুরো রাস্তাটি বাঁধাই করা হয়। ১৯৮০ সালের দিকে এম-১৫৬ কে পুনরায় নির্মাণ করা হয়। এরপর থেকে রাস্তাটি খুব একটা পরিবর্তনের মধ্য দিয়ে যায়নি।
এম-১৫৪ (মিশিগান হাইওয়ে)

এম-১৫৪ যুক্তরাষ্ট্রের মিশিগানে অবস্থিত একটি ট্রাঙ্কলাইন মহাসড়ক। সেন্ট ক্লেয়ার নদীর পাশে হার্সেন দ্বীপেই পুরো রাস্তাটি অবস্থিত। মিশিগান রাজ্যে তিনটি ট্রাঙ্কলাইন মহাসড়ক রয়েছে যেগুলো দ্বীপে অবস্থিত। বাকি দুটি সড়ক হলো এম-১৩৪ যেটি ডরমুন্ড দ্বীপে এবং এম-১৮৫ যেটি কি না ম্যাকিন্যাক দ্বীপে অবস্থিত। রাস্তাটি দিয়ে দ্বীপের শেষ মাথা থেকে ফেরি-ঘাট পর্যন্ত যাওয়া যায়। ১৯৩১ সালে রাস্তাটির কাজ শুরু হয় এবং পরবর্তি দুই বছরে দ্বীপটির এক প্রান্ত থেকে অন্য প্রান্ত পর্যন্ত বর্ধিত করা হয়।
এম-১৫৪ এর শুরু হয় সেন্ট ক্লেয়ার দ্বীপের অংশে, যেখানে সাউথ চ্যানেলের সাথে গ্রীন রোড মিলিত হয়, তার বিপরীতে। এরপর রাস্তাটি উত্তরদিকে দ্বীপটি ধরে প্রায় ২.৫ মাইল চলে একটি ব্লক অতিক্রম করে । এটি আরো উত্তরদিকে চলতে থাকে যতক্ষণ না পর্যন্ত লা ক্রোইক্স রোডে না পৌছায়। এরপর রাস্তাটি আরো বেশকিছু আঁকাবাঁকা পথ ধরে চলতেই থাকে দ্বীপের মধ্য দিয়ে। অবশেষে রাস্তাটি শেষ হয় গিয়ে হার্সেন দ্বীপের পশ্চিম ঘাটে। পুরো রাস্তার পাশেই মূলত ঘন বসতি রয়েছে। </ref name=MDOT12>
সেন্ট ক্লেয়ার নদীর পাশে হার্সেন দ্বীপে পুরো রাস্তাটি অবস্থিত।
এম-১২৪ (মিশিগান হাইওয়ে)

এম-১২৪ যুক্তরাষ্ট্রের মিশিগান রাজ্যের লোায়ার পেনিনসুলাতে অবস্থিত একটি রাজ্য ট্রাঙ্কলাইন মহাসড়ক। রাস্তাটি উত্তরের ভিনিয়ার্ড এবং ওয়েম্পলার্স লেক ধরে চলে, যা কিনা আইরিশ হিলের নিকটে জ্যাকসন কাউন্টির ব্রুকলিনে অবস্থিত। রাস্তাটি এরপর সোজা ডব্লিউ.জে. হেইচ স্টেট পার্ক ধরে লিনাউ কাউন্টিতে গিয়ে সমাপ্ত হয়। রাস্তাটি ১৯২৯ সালে স্টেট পার্ক থেকে ইউএস হাইওয়ে ১১২ (ইউএস ১১২, বর্তমানে ইউএস ১২) পর্যন্ত তৈরী করা হয়। পরবর্তীতে ১৯৩০ সালে রাস্তাটিকে পশ্চিমদিকে ব্রুকলিনের এম-৫০ পর্যন্ত বর্ধিত করা হয়।
এম-১২৪ এর শুরু হয় দক্ষিণ ব্রুকলিনের এম-৫০ থেকে। তারপর রাস্তাটি পশ্চিমদিক বরাবর ওয়েম্পার্স লেক ধরে আবাসিক এলাকা অতিক্রম করে চলে, ভিনিয়ার্ড লেকের উত্তরে অবস্থিত রিভার রেইজিন অতিক্রম করে। অবশেষে ভিনিয়ার্ড লেক পাড়ি দিয়ে রাস্তাটি দক্ষিণ-পশ্চিম দিকে মোড় নিয়ে আরো কিছু ছোট ছোট লেক পাড়ি দিয়ে ওয়াম্পার্স লেক বরাবর চলতে থাকে। এম-১২৪ তারপর ওয়াম্পার্স এবং মাড লেক পাড়ি দেয়। ওয়াম্পার্স লেক পাড়ি দিয়ে রাস্তাটি ডব্লিউ.জে. হেইচ স্টেট পার্কে প্রবেশ করে উত্তর দিক হতে। পার্কটির একপাশে মিশিগান ইন্টারন্যাশনাল স্পিডওয়ে অবস্থিত, এই পার্কটি বিভিন্ন ধরনের বিনোদন মূলক খেলার জন্য দর্শকদের নিকট বেশ জনপ্রিয়। এম-১২৪ পার্কটিকে দুটি অংশে বিভক্ত করে অতিক্রম করে পার্কটির শেষ মাথায় ইউএস ১২ এর সাথে মিলিত হয়ে সমাপ্ত হয়। 
অন্যান্য মহাসড়ক গুলোর মতো মিশিগানের এই সড়কের রক্ষণাবেক্ষণের দায়িত্বে রয়েছে মিশিগান ডিপার্টমেন্ট অব ট্রান্সপোর্টেশান (এমডিওটি) । এমডিওটির হিসাব মতে- রাস্তাটি দিয়ে দৈনিক গড়ে ১,৬৯২ থেকে ৪,২২২ টি যানবাহন চলাচল করে। রাস্তাটির কোন অংশই জাতীয় মহাসড়ক ব্যবস্থার অংশ নয়, যেটি কিনা একটি দেশের অর্থনীতি, প্রতিরক্ষা এবং চলাচলের জন্য সবচেয়ে গুরুত্বপূর্ণ বলে বিবেচিত। 
এম-১২৪ কে ১৯২৯ সালে নামকরণ করা হয়, রাস্তাটিকে পরবর্তিতে ইউএস ১১২ (বর্তমানে ইউএস-১২) এর উত্তর থেকে চেডার হিলস স্টেট পার্ক পর্যন্ত সম্প্রসারিত করা হয়। তারপর ১৯২৯ থেকে ১৯৩২ সালের মধ্যে রাস্তাটিকে আরো কয়েকবার সম্প্রসারিত করে উত্তর দিক বরাবর নেয়া হয় এবং একই সময় পার্কটির নাম পরিবর্তন করে ডব্লিউ জে হেইচ স্টেট পার্ক রাখা হয় to honor Walter J. Hayes., ওয়াল্টার জে. হেইচ এর প্রতি সম্মান প্রদর্শন পূর্বক। আবারো ১৯৩৩ সালের দিকে রাস্তাটিকে পশ্চিমদিক বরাবর বর্ধিত করে ব্রুকলিনের এম-৫০ এর সাথে মিলিত করা হয়। এরপর ১৯৩৯ সালে এই অংশটিকে এম-১২৪ এর অংশে পরিনত করা হয়। তারপর থেকে রাস্তাটি অপরিবর্তিত অবস্থায় রয়েছে।
এম-৮৭ (মিশিগান হাইওয়ে)

এম-৮৭ যুক্তরাষ্ট্রের মিশিগান রাজ্যে অবস্থিত একটি রাজ্য মহাসড়ক। এটি একটি ট্রাঙ্কলাইন সড়ক যেটি মিশিগানের লোয়ার পেনিনসুলাতে অবস্থিত। রাস্তাটি ইউএস-২৩ এবং ইউএস-১০ (বর্তমানে এটি একটি সাবেক সড়ক) এর সংযোগ-সড়ক হিসেবে ব্যবহৃত হতো। এম-৮৭ সড়কটি জেনেসি এবং ওকল্যান্ড কাউন্টিতে অবস্থিত। রাস্তাটি ১৯১৯ সালের ১ জুলাই কমিশন করা হলেও ১৯৬০ সালে এটিকে ট্রাঙ্কলাইন মহাসড়ক থেকে ডিকমিশন করা হয়।
ডিকমিশন করার পূর্বে এম-৮৭ একটি জংশন হিসেবে ব্যবহৃত হতো, কেন্টন শহরের পূর্বদিকে সিওয়াসি নদীর পাড়ে বিজনেস ইউএস-২৩ এর জন্য। এরপর রাস্তাটি মুল সড়ক ধরে চলে বর্তমান সিএসএক্স ট্রান্সপোর্টেশান এর রেলসড়ক অতিক্রম করে। এরপর পূর্ব দিকের জেনেসি কাউন্টিতে প্রবেশের জন্য যাত্রা করে। প্রায় এক মাইল যাবার পর এম-৮৭ ওকল্যান্ড কাউন্টির সেভেন লেক স্টেট পার্ক অতিক্রম করে। তারপর সেগিওন স্ট্রিট ধরে হলি শহরে প্রবেশ করে। বেভিন লেকে রাস্তাটি পূর্বদিকে মোড় নেয়। রাস্তাটি সিমসন লেকের পাড় হয়ে ম্যাপল স্ট্রিট ধরে পূর্বদিকে হলি শহর অতিক্রম করে চলতে থাকে। স্প্রিং ফিল্ড টাউনশিপে রাস্তাটি বর্তমান কানাডিয়ান ন্যাশনাল রেলপথ অতিক্রম করে। এম-৮৭ পূর্ব এবং দক্ষিণ-পূর্ব দিকের কৃষিজমি পেরিয়ে চলতেই থাকে যতক্ষণ না পর্যন্ত এর শেষ বিন্দু ইউএস-১০ উপস্থিত হয়।
১৯১৯ সালের ১ জুলাই, রাস্তাটিকে ট্রাঙ্কলাইন মহাসড়ক হিসেবে গন্য করা হয়। সেই সময় রাস্তাটি ফেন্টন এবং হলি শহরের এম-১০ এর মধ্যে সংযোগ সড়ক হিসেবে ব্যবহৃত হতো। পরে যখন ১৯২৬ সালের ১১ নভেম্বর, ইউনাইটেড স্টেট নাম্বারড হাই্ওয়ে সিস্টেম চালু হলো তখন আগের রাস্তা দুটির নাম পরিবর্তন করে ইউএস-২৩ এবং ইউএস-১০ রাখা হলো। ১৯৩৭ সালে পুরো এম-৮৭ কে বাধিয়ে ফেলা হয়।
এদিকে ১৯৫৮ সালে ফেন্টন পর্যন্ত ফেন্টন পর্যন্ত ফেন্টন-ছিলো এক্সপ্রেসওয়ে নামে একটি বাইপাস সড়ক নির্মাণ করা হয়।{ পরে একে বিজনেস ইউএস-২৩ নামকরণ করা হয়। তবে ১৯৬০ সালের দিকে এম-৮৭ কে ট্রাঙ্কলাইন সিস্টেম থেকে বাদ দিয়ে স্থানীয় প্রশাসনের হাতে ছেড়ে দেওয়া হয়।
এম-৭৩ (মিশিগান হাইওয়ে)

এম-৭৩ (মিশিগান হাইওয়ে) যুক্তরাষ্ট্রের মিশিগান এ অবস্থিত, একটি রাজ্য মহাসড়ক। এম-৭৩, ৮.১৭১ মাইল লম্বা। রাস্তাটি দক্ষিণের ডব্লিউআইএস ৫৫ থেকে শুরু হয়ে, উত্তরের ইউএস ২ এ গিয়ে শেষ হয়। এম-৭৩, ১৯১৯ সালে তৈরী করা হয়। রাস্তাটি আজ অবধি বিদ্যমান রয়েছে।
 এম-৭৩, ৮.১৭১ মাইল লম্বা। রাস্তাটি দক্ষিণের ডব্লিউআইএস ৫৫ থেকে শুরু হয়ে, উত্তরের ইউএস ২ এ গিয়ে শেষ হয়। এম-৭৩, ১৯১৯ সালে তৈরী করা হয়।
এম-৭৩, ১৯১৯ সালে তৈরী করা হয়। রাস্তাটি আজ অবধি বিদ্যমান রয়েছে।
এম-৫৬ (১৯১৯-১৯৫৭ মিশিগান হাইওয়ে)

 এম-৫৬ , ১৬.৪২৬ মাইল লম্বা। রাস্তাটি দক্ষিণের ইউএস ২৪ থেকে শুরু হয়ে, উত্তরের ইউএস ২৫ এ গিয়ে শেষ হয়। এম-৫৬ , ১৯১৯ সালে তৈরী করা হয়।
এম-৫৬ , ১৯১৯ সালে তৈরী করা হয়। রাস্তাটি ১৯৫৭ সাল অবধি বিদ্যমান ছিল।
গান হিল সড়ক

গান হিল সড়ক নিউ ইয়র্ক শহরের প্রধান প্রশাসনিক এলাকা ব্রনক্সের প্রধান সড়ক। সড়কটি নরউডে মশোলু পার্কওয়ে থেকে হাচিনসন নদী পার্কওয়ের একটি নিষ্ক্রমণের নিকটে বেচেস্টারের স্টিলওয়েল এভিনিউ পর্যন্ত ৩.৫ মাইল (৫.৬ কি.মি.) বিস্তৃত। ভ্যান কর্টল্যান্ডট পার্ক এবং মশোলু গলফ কোর্স উভয়ই গান হিল সড়কের পশ্চিম প্রান্তিকে অবস্থিত।
গান হিল সড়কের পশ্চিমের শেষ প্রান্ত হল মশোলু পার্কওয়ে যেখানে রাস্তাটি পশ্চিমে ভ্যান কর্টল্যান্ডট পার্ক সাউথ হিসেবে ম্যানহাটন কলেজের দিকে এগিয়ে গেছে। জেরোম এভিনিউর সাথে সংযোগের পর গান হিল সড়ক মশোলু গলফ কোর্সের দক্ষিণ দিক থেকে অতিক্রম করে। এছাড়াও সড়কটি আনুষ্ঠানিকভাবে পশ্চিম গান হিল রাস্তা থেকে পূর্ব গান হিল রাস্তা নামধারণ করে। নরউডে ডিক্যাব এভিনিউর সাথে সংযোগস্থলে সড়কটি উত্তর কেন্দ্রীয় ব্রনক্স হাসপাতালকে অতিক্রম করে। সেখান থেকে উত্তর-পশ্চিমে সড়কটি উডলন সিমেটারির দক্ষিণপ্রান্তীয় সীমানা হিসেবে কাজ করে। ওয়েবস্টার এভিনিউতে গানহিল সড়ক উইলিয়াম ব্রিজ মেট্রো নর্থ স্টেশনকে অতিক্রম করে। এর কিছু পরেই, রাস্তাটি নিষ্ক্রমণ ৯ এ ব্রনক্স নদী পার্কোয়ের উপর দিয়ে অতিবাহিত হয়। নিম্নলিখিত প্রধান সংযোগ হল হোয়াইট প্লেইনস সড়ক যা গান হিল সড়ককে উইলিয়াম ব্রিজ স্কয়ারের মধ্যে ছেদ করেছে। এই মোড়ে সড়কটি ট্রেন ২ ও ৫ চলাচলকারী পাতাল রেলপথ স্টেশনের সাথেও মিলিত হয়।
রাস্তাটি যেখানে উইলিয়াম ব্রিজে প্রবেশ করে সেখানে ইউ.এস. ১ গমনকারী বোস্টন রোডের সাথে একটি সংযোগ রয়েছে। ডেউইট প্লেস ও সেক্সটন প্লেসের সংযোগের মধ্যবর্তী স্থানে সড়কটি গান হিল সড়ক হিসেবে ট্রেন ৫ চলাচলকারী দ্বিতীয় পাতাল রেলপথ স্টেশন অতিক্রম করে। এখন বেচেস্টারের পাশ দিয়ে প্রবেশ করে সড়কটি এডসন ও এলি এভিনিউকে ছেদ করে। তন্মধ্যে, পরবর্তীটি নিউ ইংল্যান্ড মহাসড়কের দক্ষিণাভিমুখী সার্ভিস রোড হিসেবে ভূমিকা পালন করে। এরপরই রাস্তাটি ইন্টারস্টেট ৯৫ এর নিষ্ক্রমণ ১০ এর সাথে সংযুক্ত হয়। রাস্তাটি একমুখী হয়ে ০.২ মাইন (০.৩ কি.মি.) অতিবাহিত হয় এবং ওয়্যারিং এভিনিউর সাথে সংযুক্ত হয়। সড়কটি স্টিলওয়েল এভিনিউ এবং হাচিনসন নদী পার্কওয়ের নিষ্ক্রমণ 4S এর সংযোগে গিয়ে সমাপ্ত হয়।
বিপ্লবের সময় রাস্তাটি একটি গুরুত্বপূর্ণ প্রধান সড়ক ছিল যেখানে ব্রিটিশ এবং ঔপনিবেশিকদের মধ্যে যুদ্ধ হয়। ১৯৭৭ সালের জানুয়ারি মাসে ঔপনিবেশিকরা পাহাড়ের উপর একটি কামান বসিয়েছিল এবং ব্রিটিশদের উপর গোলা নিক্ষেপ করেছিল। পাহাড়টি এখন উডলন সিমেটারির অভ্যন্তরে অবস্থিত এবং পরবর্তীকালে স্থানীয়ভাবে গান হিল নামে পরিচিতি লাভ করে। ১৮৭৫ সাল পর্যন্ত সড়কটি কিংসব্রিজ সড়ক (মূল বোস্টন পোস্ট সড়কের অংশ) নামে পরিচিত ছিল, পরে গান হিল সড়ক হিসেবে পুনরায় নামকরণ করা হয়। এটা মূলত হোয়াইট প্লেইনস সড়কের পূর্বে বর্ধিত করা হয় নি, কিন্তু ১৯৩৮ সালে হাচিনসন নদীর দিকে খণ্ডাংশের মাধ্যমে বাড়ানো হয়।
১৯৪১ সালে নিউ ইয়র্ক সিটি পরিকল্পনা বিভাগ আপগ্রেড হিসেবে গান হিল ক্রসটাউন মহাসড়ককে প্রস্তাব করে কিন্তু সেই প্রস্তাবনার কোন অগ্রগতি হয় নি। ১৯৬৯ সালের মাঝের দিকে ত্রিরাজ্য পরিবহন কমিশন সিটি লাইন এক্স্প্রেসওয়ে নামে গান হিল সড়কের মাত্র এক মাইল উত্তরে একট নতুন রুটের প্রস্তাব পেশ করে; এই পরিকল্পনাও অগ্রসর হয় নি।
গানহিল সড়কে দুইটি নিউ ইয়র্ক সিটি পাতাল রেলপথ স্টেশন রয়েছে। 
গানহিল সড়কে চলাচলকারী কয়েকটি বাস রয়েছে। করিডর অতিক্রমকারী প্রাথমিক রুটসমূহ হল Bx28, Bx30 এবং Bx38।
আবু হায়দার

আবু হায়দার রনি (জন্ম: ১৪ ফেব্রুয়ারি, ১৯৯৬) বাংলাদেশের একজন ক্রিকেটার। বিপিএল ২০১৫ এর মাধ্যমে তিনি সবার কাছে পরিচিত হয়ে ওঠেন। বিপিএল ২০১৫ তে তিনি কুমিল্লা ভিক্টোরিয়ানস এর হয়ে খেলেন।
আবু হায়দার রনি ১৪ই ফেব্রুয়ারি ১৯৯৬ সালে বাংলাদেশের নেত্রকোণা জেলার বাহাট্টা থানার রায়পুর ইউনিয়নের নোয়াপাড়া গ্রামে জন্মগ্রহণ করেন। তার বাবা জালালউদ্দিন। তিনি গ্রামের হাটে ধান-চালের ব্যবসা করতেন।
আবু হায়দার রনি পড়াশোনা করেছেন নেত্রকোণার আঞ্জুমান সরকারি আদর্শ উচ্চ বিদ্যালয়ে। সেখান থেকে তিনি আবু আব্বাস ডিগ্রী কলেজে ভর্তি হন।
আবু হায়দার রনি বাংলাদেশের বয়সভিত্তিক দলে খেলেন। তিনি বর্তমানে ঢাকা মেট্রোর হয়ে জাতীয় লীগে খেলছেন। এছাড়াও তিনি বিপিএল ২০১৫ তে তিনি কুমিল্লা ভিক্টোরিয়ানস এর হয়ে খেলেছেন। এছাড়াও তিনি হাই পারফরম্যান্স দলে ডাক পান।
২০ জানুয়ারি, ২০১৬ তারিখে সফরকারী জিম্বাবুয়ের বিপক্ষে টুয়েন্টি২০ আন্তর্জাতিকে অভিষেক ঘটে তার। খুলনার শেখ আবু নাসের স্টেডিয়ামে অনুষ্ঠিত ৩য় টি২০আইয়ে তার সাথে মোসাদ্দেক হোসেন, মুক্তার আলী ও মোহাম্মাদ শহীদেরও অভিষেক হয়েছিল। কিন্তু এ অভিষেক পর্বটি তেমন সুখকর হয়নি। ঐ খেলায় তার দল ৩১ রানে পরাজিত হয়।
২০২০-এর নভেম্বরে, ২০২০-২১ বঙ্গবন্ধু টি২০ কাপ প্রতিযোগিতা শুরুর পূর্বে ১২ নভেম্বর অনুষ্ঠিত খেলোয়াড় নিলামে বেক্সিমকো ঢাকা তাকে কিনে নেয়।
আবু হায়দার রনি বাংলাদেশ অনূর্ধ্ব-১৭,অনূর্ধ্ব-১৯ বয়সভিত্তিক দলের হয়ে ভাল খেলেন। ২০১২ সালের জুনে, মালয়েশিয়ায় এসিসি অনূর্ধ্ব-১৯ টুর্নামেন্টের একটি ম্যাচ দিয়ে রনি নিজেকে চেনান। সেই ম্যাচে মাত্র ৫.৪ ওভারে ১০ রানে ৯ উইকেট নিয়েছিলেন। তাছাড়া বিপিএল ২০১৫ তে তিনি ২য় সেরা উইকেট শিকারি ছিলেন। তিনি বিপিএল ২০১৫ তে ৪৫.৪ ওভার বোলিং করে ৩১৬ রান দিয়ে ২১ উইকেট পেয়েছেন। তিনি হাই পারফর্ম্যান্স দলে রয়েছেন।
মারিয়া লিমানস্কায়া

মারিয়া লিমানস্কায়া (ভুল করে আনা পাভলোভা বলেও উল্লেখ করা হয়) দ্বিতীয় বিশ্বযুদ্ধকালে তিন বছর রেড আর্মির নারী সৈনিক হিসেবে কাজ করেছেন। ১৯৪৫ সালে বার্লিন যুদ্ধের পর ব্রান্ডেনবুর্গ ফটকে যান চলাচল নিয়ন্ত্রণ করে পরিচিতি পান। তখন থেকে নাৎসি জার্মানির বিরুদ্ধে মিত্র শক্তির বিজয়ের প্রতীক হয়ে উঠেন।
মারিয়া লিমানস্কায়া ১৯২৪ সালে জন্ম গ্রহণ করেন, দ্বিতীয় বিশ্বযুদ্ধের চরম সময়ে ১৯৪২ সালে রেড আর্মিতে যোগ দেন। তখন তার বয়স ছিল ১৮ বছর। তখন স্টাভকা (শীর্ষ সোভিয়েত কর্তৃপক্ষ) ২,০০০ কিলোমিটারের (১,২০০ মাইল) বিশাল যুদ্ধক্ষেত্রের জন্য সৈন্য যোগান দিতে স্বল্প প্রশিক্ষিত সৈন্য নিয়োগ করতে থাকে; এজন্য তখন সেনাবাহিনীতে কম বয়সী পুরুষ ও নারীদের অন্তর্ভুক্ত করা শুরু হয়। যুদ্ধ জুড়ে রেড আর্মিতে প্রায় ৮০০,০০০ নারী অংশ নেয়। মারিয়া সামরিক জীবনে কয়েকবার মৃত্যূর মুখ থেকে বেঁচে যাওয়ার কারণে কিছু পরিচিতি পান। একবার বোমায় গুড়িয়ে দেয়ার মাত্র কয়েক সেকেন্ড আগে তিনি একটি ভবন থেকে বেড়িয়ে গিয়েছিলেন। তিনি ম্যালেরিয়াতেও আক্রান্ত হয়েছিলেন।
১৯৪৫ সালের মে মাসের প্রথম দিকে বার্লিন যুদ্ধ শেষ হওয়ার পর জুলাইর শেষের দিকে পস্টডাম সম্মেলনের সময় লিমানস্কায়াকে ব্রান্ডেনবুর্গ গেটে যান চলাচল নিয়ন্ত্রণের দায়িত্ব দেয়া হয়।
তখন দায়িত্ব পালনের সময় তার ছবি তোলা হয়, ভিডিও করা হয়, এমনকি রাশিয়ার সরকারি বার্তা সংস্থা টিলিয়েগ্রাফনয়ে আজিয়েন্তস্তভো সভিয়েতস্কোগো সয়ুজা ("টেলিগ্রাফ এজেন্সি অব দি সোভিয়েত ইউনিয়ন"; তাস)-এর সাংবাদিক ইউজেনি হ্যালডে তার সাক্ষাৎকার নেন। তার ছবি দেশ বিদেশের পত্র-পত্রিকায় ব্যাপকভাবে প্রকাশিত হতে থাকে, এবং রাতারাতি নাৎসি জার্মানির বিরুদ্ধে বিজয়ের প্রতীক হয়ে উঠেন। পরবর্তীতে পস্টডামে যাওয়ার পথে ব্র্যান্ডেনবুর্গ ফটক পার হওয়ার সময় ব্রিটশ নেতা উইন্সটন চার্চিল লিমানস্কায়ার সাথে সংক্ষিপ্ত বাক্যালাপ করেন। পরবর্তীতে এই সাক্ষাৎ সম্পর্কে লিমানস্কায়া বলেন, "তাকে ঠিক তেমনই দেখাচ্ছিল যেমন আমি ভেবেছি, চুরূট ফুকছিলেন।"
যুদ্ধ শেষে লিমানস্কায়া সাধারণ জীবনে ফিরে আসেন এবং বিয়ে করেন। কিন্তু বিয়ে বেশি দিন টিকে নি, তিনি তার দু্ই মেয়ে নিয়ে আলাদা হতে বাধ্য হন। পরবর্তীতে লিমানস্কায়া আবার বিয়ে করেন, ভিক্তর নামের এক পুরোনো সহকর্মীকে বিয়ে করেন যার সাথে জীবনের বাকি ২৩টি বছর কাটিয়েছিলেন। ধারণা করা হয় তিনি তার জীবনের শেষ বছরগুলি কাটিয়েছিলেন সারাটোভের স্ভনারিওভকা গ্রামে। লিমানস্কায়ার পাঁচজন নাতি-নাতনি বেঁচে আছেন, যাদের তিনজন এখন জার্মানিতে বাস করে। কোনো এক অজানা কারণে টেলিভিশন তথ্যচিত্র ও অন্যান্য গণ উপস্থাপনায় প্রায়ই তাকে "আনা পাভলোভা" হিসবে বর্ণনা করা হয়।
সোহেল চৌধুরী

সোহেল চৌধুরী (১৯ অক্টোবর ১৯৬৩ - ১৮ ডিসেম্বর ১৯৯৮) ছিলেন বাংলাদেশী চলচ্চিত্রের একজন অভিনেতা ও ব্যবসায়ী। বাংলাদেশী গণমাধ্যমে তাকে বাংলাদেশী চলচ্চিত্রের আশি ও নব্বই দশকের একজন জনপ্রিয় অভিনেতা হিসেবে বর্ণনা করা হয়। 
সোহেল চৌধুরী ১৯৬৩ সালের ১৯শে অক্টোবর ঢাকার বনানীতে জন্মগ্রহণ করেন। তার বাবার নাম তারেক আহমেদ চৌধুরী এবং মাতা নূরজাহান বেগম। 
১৯৮৬ সালে সোহেল চৌধুরীর প্রথম অভিনীত চলচ্চিত্র মুক্তি পায়। ১৯৮৪ সালের নতুন মুখের সন্ধানের মাধ্যমে দেশীয় চলচ্চিত্রে প্রবেশ করেন। তিনি সেই বছরেই নির্মাতা এফ কবির চৌধুরী পরিচালিত পর্বত চলচ্চিত্রের মাধ্যমে অভিষেক হয়। তিনি ৩০টিরও বেশি চলচ্চিত্রে অভিনয় করেছিলেন। সোহেল চৌধুরী কয়েকটি ছবিতে পার্শ্ব-চরিত্রে অভিনয় করেন। 
১৯৮৬ সালে সোহেল চৌধুরী তার সহ-অভিনেত্রী পারভীন সুলতানা দিতিকে বিবাহ করেন। দিতির সাথে সাংসারিক জীবনে তাদের দুই সন্তান আছে। ১৯৮৭ সালে জন্ম হয় দিতি-সোহেল দম্পতির প্রথম সন্তান লামিয়া চৌধুরীর। ১৯৮৯ সালে এ দম্পতির ছেলে দীপ্ত চৌধুরীর জন্ম হয়। নব্বই দশকের মাঝামাঝি সময়ে দিতি ও সোহেল চৌধুরীর দাম্পত্য জীবনের বিচ্ছেদ ঘটে। ১৯৯৮ সালের ১৮ ডিসেম্বর বনানীর ১৭ নম্বর রোডের আবেদীন টাওয়ারে ট্রাম্পস ক্লাবের নিচে সোহেলকে গুলি করে হত্যা করা হয়।
আবু বারকাত আতাউর গণী খান চৌধুরী

আবু বারকাত আতাউর গণি খান চৌধুরী (১ নভেম্বর ১৯২৭ - ১৪ এপ্রিল ২০০৬) ছিলেন একজন ভারতীয় রাজনৈতিক ব্যক্তিত্ব যিনি মালদহ লোকসভা কেন্দ্র থেকে ভারতের জাতীয় কংগ্রেসের প্রার্থী হিসাবে ১৯৮০ খ্রিষ্টাব্দ থেকে ২০০৬ খ্রিষ্টাব্দ পর্য্যন্ত ভারতীয় সংসদের সদস্য নির্বাচিত হন। তার আগে তিনি পশ্চিমবঙ্গ রাজ্য সরকারের সেচ ও শক্তি দপ্তরের মন্ত্রী ছিলেন।
গণি খান চৌধুরী পশ্চিমবঙ্গের মালদহ জেলার একটি সম্ভ্রান্ত মুসলিম পরিবারে জন্মগ্রহণ করেন। তার বাবা খান বাহাদুর আবু হায়াত বি. খান চৌধুরী ব্রিটিশ ভারতের মালদহ জেলার একজন জমিদার ছিলেন।
গণি খান চৌধুরীর পরিবারের অন্যান্য অনেক সদস্যই রাজনীতির সাথে জড়িত। তার ভাই আবু হাসেম খান চৌধুরী ভারতের জাতীয় কংগ্রেস দলের একজন নেতা এবং মালদহ দক্ষিণ লোকসভা কেন্দ্রের সাংসদ।
তার আরেক ভাই আবু নাসের খান চৌধুরী সুজাপুর বিধানসভা কেন্দ্রের বিধায়ক ছিলেন এবং তিনি পশ্চিমবঙ্গ সরকারের বিজ্ঞান ও প্রযুক্তি দপ্তরের মন্ত্রীত্বও সামলেছেন। ২০১৫ সালে তিনি কংগ্রেস ছেড়ে সর্বভারতীয় তৃণমূল কংগ্রেস দলে যোগ দেন।
গণি খান চৌধুরীর ছোট বোন রুবি নুর সুজাপুর বিধানসভা কেন্দ্র থেকে বিধায়ক নির্বাচিত হয়েছিলেন।
তার ভাইপো ইশা খান চৌধুরীও (আবু নাসের খানের পুত্র) ২০১৬ থেকে ২০২১ পর্যন্ত সুজাপুর বিধানসভা কেন্দ্রের বিধায়ক ছিলেন এবং ২০১১ থেকে ২০১৬ পর্যন্ত তিনি বৈষ্ণবনগর বিধানসভা কেন্দ্র থেকে পশ্চিমবঙ্গ বিধানসভার সদস্য ছিলেন।
গণি খানের ভাগ্নি মৌসম নুর (রুবী নূরের কন্যা) ২০০৯ থেকে ২০১৯ সাল পর্যন্ত মালদহ উত্তর লোকসভা কেন্দ্রের সাংসদ ছিলেন। তিনি বর্তমানে রাজ্যসভার সাংসদ।
লোকসভায় সদস্য হিসাবে তথ্য দেবার সময় গণি খান চৌধুরী দাবি করেছিলেন যে তিনি একজন ব্যারিস্টার। পরবর্তীকালে তার এই দাবি মিথ্যে প্রমানিত হয় এবং বিরোধীদের দ্বারা তিনি সমালোচিত হন।
নেভাডা স্টেট রুট ২৮

স্টেট রুট ২৮(এসআর২৮) একটি ১৬.২ মাইল(২৬.১কিমি) রাস্তা, যেটি লেক তাহো-এর উত্তরপূর্ব উপকূল বরাবর চলে গেছে। এসআর ২৮ শুরু হয়েছে ইউএস ৫০-এ এবং সীমানা বরাবর এসআর ২৮ হিসেবে চলে গিয়ে শেষ হয়েছে ক্যালিফোর্নিয়া রাজ্য সীমানার ক্রিস্টাল বে-তে। হাইওয়েটি ক্যালিফোর্নিয়ায় প্রবেশ করা তিনটি নেভাডা স্টেট রুটের একটি; অন্যদুটি হলো এসআর ৮৮ ও এসআর ২৬৬। ১৯৯৬ সালের সেপ্টেম্বর থেকে এসআর ২৮ জাতীয় সীনিক বাইওয়ে সিস্টেমের এবং ১৯৯৪ সালের জুন থেকে স্টেট সীনিক বাইওয়ে সিস্টেমের অংশ।
হাইওয়েটি কার্সন সিটির গ্রামীণ অংশের পাশাপাশি ডগলাস কাউন্টি ও ওয়াশো কাউন্টির মধ্যদিয়ে চলে গেছে। ১৯৪৮ সালে এসআর ২৮ এর নকশা করা হয় এবং এপর্যন্ত বড় ধরনের কোনো পরিবর্তন করা হয়নি।
এসআর ২৮ শুরু হয় ইউএস রুট ৫০(ইউএস ৫০) নেভাডার ডগলাস কাউন্টিতে। সেখান থেকে এটি লেক তাহো-নেভাডা রাজ্য পার্কের সীমানা তৈরি করে উত্তরে চলে যায় যতক্ষণ না এটি কার্সন সিটিকে অতিক্রম করে। এরপর হাইওয়েটি ওয়াশো কাউন্টিতে প্রবেশ করে, যেখানে এটি হ্যামবোল্ড-টৈয়াবে জাতীয় বনে প্রবেশ করে। এরপর এটি ইনক্লাইন গ্রামের মধ্যদিয়ে উত্তর-পশ্চিমে চলে যায়। পশ্চিম ইনক্লাইন গ্রামে, এসআর ২৮ মিলিত হয় এসআর ৪৩১ এর সাথে, যেটি রেনোর উত্তরপূর্ব অংশের সাথে সরাসরি যুক্ত হয়। ক্যালিফোর্নিয়া রাজ্য সীমানার কিছু পূর্বে এটি দক্ষিণে মোড় নিয়ে সমান্তরালভাবে চলতে থাকে এবং অবশেষে ক্রিটাল বে-তে ক্যালিফোর্নিয়ায় প্রবেশ করে। রাস্তাটি ক্যালিফোর্নিয়া স্টেট রুট ২৮ নামে ক্যালিফোর্নিয়ার সীমান্তের পশ্চিমে চলে গেছে।
রুটটি লেক তাহো-পূর্ব উপকূল ড্রাইভ সীনিক বাইওয়ের উত্তর অংশ হিসেবে জাতীয় সীনিক বাইওয়ে কার্যক্রমের সময় নকশা করা হয়। এসআর ২৮ একটি স্টেট সীনিক বাইওয়ে হিসেবেও নকশা করা হয়েছিল। এস আর জাতীয় হাইওয়ে সিস্টেমের অংশ নয়। প্রতিদিন গড়ে ১১,৩০০ টি গাড়ি এসআর ২৮ রুটটিতে যাতায়াত করে।
১৯৩২ সালে এসআর ২৮ রাস্তাটি পাকা করা হয় এবং এর আগে ১৮৮০ সাল পর্যন্ত কাঠ শিল্পে ফ্লুমস সরবরাহের জন্য ব্যবহৃত হত। ১৯৪৮ সালে যেমন ছিল, বর্তমান সময় পর্যন্ত রুটটি একই নকশায় রয়েছে। টেলিভিশন ধারাবাহিক বোনাজারর শুটিংস্থল, পন্ডেরোসা র‍্যাঞ্চের কারণে হাইওয়েটি বহু বছর ধরে খ্যাতি অর্জন করেছে। ৭ জুন ১৯৯৪ সালে নেভাডা পরিবহন বিভাগ(এন.ডি.ও.টি), সীনিক বাইওয়ে হিসেবে এসআর ২৮ কে উত্তর উপকূল রোড নামে নকশা করে। পরে ১৯৯৬ সালের সেপ্টেম্বরে, এসআর ২৮ ও ইউএস ৫০ এর কিছু অংশ লেক তাহো-পূর্ব উপকূল ড্রাইভ, জাতীয় সীনিক বাইওয়ে হিসেবে নকশা করা হয়।
গণী খান চৌধুরী প্রকৌশল ও প্রযুক্তি সংস্থান

গণী খান চৌধুরী প্রকৌশল ও প্রযুক্তি সংস্থান (ইংরেজি:- Ghani Khan Choudhury Institute of Engineering and Technology)
(GKCIET), ভারত সরকারের মানব সম্পদ উন্নয়ন মন্ত্রক ২০১০ সালে প্রতিষ্ঠা করে। সংস্থানটির দুর্গাপুর রাষ্ট্রীয় প্রযুক্তি সংস্থানের মেন্টরশিপ অধীনে ও মালদা জেলার রূপ কার গনী খান চৌধুরীর স্মৃতিতে প্রতিষ্ঠা করা হয়।
গণী খান চৌধুরী প্রকৌশল ও প্রযুক্তি সংস্থানের গঠন ও প্রযুক্তিগত কর্মদক্ষতা স্থানান্তরের জন্য একটি আন্তর্জাতিক মঞ্চ হিসেবে কাজ করার জন্য একটি মাল্টি স্তরপূর্ণ আন্তঃ শৃঙ্খলা ও আন্তঃ-বৃত্তকলা দক্ষ পেশাদার প্রযুক্তিগত জনশক্তি তৈরি করার লক্ষ্য নিয়ে প্রতিষ্ঠিত হয়।
আইফোন ৫

আইফোন ৫ একটি স্মার্টফোন যা বাজারে এনেছে অ্যাপল ইনকর্পোরেটেড। এটা ষষ্ঠ জেনারেশনের আইফোন যা ১২ সেপ্টেম্বর, ২০১২ তে প্রথম বাজারে অবমুক্ত করা হয় এবং ২১ সেপ্টেম্বর, ২০১২ তা বাজারে আসে। আইফোন ৫ ই প্রথম আইফোন যা টিম কুকের নির্দেশনায় তৈরি হয়। এর প্রধান বৈশিষ্ট্যগুলো হল অ্যালুমিলিয়াম বেইজড চিকন ও হালকা বডি, ১৬ঃ৯ অ্যাস্পেক্ট রেশিও, এল.টি.ই. সাপোর্ট, ৩০ পিন কানেক্টরের পরিবর্তে ডক কানেক্টর। ক্যামেরা হিসাবে এতে সংযুক্ত করা হয় সনির তৈরি আট মেগাপিক্সেল ক্যামেরা।
আইফোন ৪এস বাজারে আসার কিছুদিনের মধ্যেই আইফোন ৫ সম্পর্কিত গুজব বিভিন্ন সূত্রে আসতে থাকে যদিও বিস্তারিত তথ্য আসে জুন ২০১২ তে। ৪ সেপ্টেম্বর ২০১২ অ্যাপল একটি ইভেন্ট ঘোষণা করে। ১২ সেপ্টেম্বর, ২০১২ সান ফ্রান্সিস্কোতে এর বৈশিষ্ট্যগুলো অবমুক্ত করা হয়। ৩০ নভেম্বর ২০১২ সারাবিশ্বের বাজারে ছাড়া হয়। অ্যাপল ১০ সেপ্টেম্বর ২০১৩ তে আইফোন ৫ বাজারে সরবরাহ বন্ধ করে এবং পরবর্তিতে আইফোন ৫এস ও আইফোন ৫সি ঘোষণা করা হয়।
আবিসিনিয়া

আবিসিনিয়া (; যাকে আবিসিনি, অবিসিনিয়া, হাবেসিনিয়েন বা আল-হাবাশ নামেও পরিচিত) ছিল আফ্রিকার শৃঙ্গ অঞ্চলের একটি প্রাচীন এলাকা। এটি আধুনিক ইথিওপিয়া ও ইরিত্রিয়ার উত্তর উচ্চভূমিতে অবস্থিত ছিল। ২০শ শতকের মাঝামাঝি পর্যন্ত এই শব্দটি ব্যাপকভাবে ইথিওপিয়ার সমার্থক হিসেবে ব্যবহৃত হতো। এটি মূলত ইথিওপিয়া ও ইরিত্রিয়ার আমহারা, তিগ্রায়ান ও তিগ্রিনিয়া-বসতিপূর্ণ উচ্চভূমিকে নির্দেশ করে।
"আবিসিনিয়া" শব্দটির উৎস মিশরীয় হায়ারোগ্লিফিক লেখায় খুঁজে পাওয়া যেতে পারে। সেখানে এটি লাল সাগরের আশেপাশের দক্ষিণাঞ্চলকে নির্দেশ করে, যেখান থেকে ধূপ উৎপন্ন হতো। ওই অঞ্চলের নাম ছিল "ḫbś.tj.w", যার অর্থ "দাড়িওয়ালারা" (অর্থাৎ পুন্ট অঞ্চল)। এই ব্যুৎপত্তিগত সংযোগ প্রথম উল্লেখ করেন ভিলহেল্ম ম্যাক্স মিলার এবং এডুয়ার্ড গ্লাসার ১৮৯৩ সালে।
দক্ষিণ আরবীয় লিপিতে "ḤBS²T" নামটি বিভিন্ন শিলালিপিতে পাওয়া যায়। শব্দটির স্থানীয় প্রাচীনতম ব্যবহারের একটি উদাহরণ পাওয়া যায় দ্বিতীয় বা তৃতীয় শতকের সাবাঈয়ান শিলালিপিতে, যেখানে নেগুস (রাজা) GDRT-এর কথা বলা হয়েছে। আরেকটি সাবাঈয়ান শিলালিপিতে উল্লেখ আছে: "mlky hhst dtwns wzqrns" (হাবাসাতের রাজারা DTWNS এবং ZQRNS) - আক্সুম ও ḤBŠT। এজানা শিলায় রাজা এজানা-কে "ইথিওপীয়দের রাজা" হিসেবে অভিহিত করা হয়েছে, যা অন্যান্য সাবাঈয়ান লেখায় "ḤBS²TM" বা "হাবেসিনিয়েন" নামেও পাওয়া যায়।
"হাবেসিনিয়েন" নামটির গ্রিককৃত রূপ "ABACIIN" আনুমানিক ৪০০ খ্রিস্টাব্দের একটি আक्सুমীয় মুদ্রায় পাওয়া যায় এবং পরবর্তীতে এটি প্রাচীন ল্যাটিনে "Abissensis" হিসেবে উল্লেখিত হয়। ষষ্ঠ শতকের লেখক বাইজান্টিয়ামের স্টিফেনাস "Αβασηνοί" (Abasēnoi) শব্দটি ব্যবহার করেছিলেন, যা তিনি সাবাঈয়ানদের পাশ্ববর্তী অঞ্চল ও হাদরামিতদের সঙ্গে বসবাসকারী এক আরব জাতিকে বোঝাতে ব্যবহার করেন। "আবাসেনয়" অঞ্চলটি মির, ধূপ ও তুলা উৎপাদন করত এবং সেখানে এমন একটি উদ্ভিদ চাষ করা হতো যা থেকে বেগুনি রঙ (সম্ভবত "wars", অর্থাৎ "ফ্লেমিঞ্জিয়া গ্রাহামিয়ানা") উৎপাদিত হতো। অঞ্চলটি জাবিদ থেকে হিমইয়ার রাজ্যের রাজধানী জাফার পর্যন্ত যাত্রাপথে অবস্থিত ছিল। হেরমান ফন ভিসমান এই "আবাসেনয়" অঞ্চলটিকে ইব প্রদেশের জাবাল হুবাইশ পর্বত অঞ্চলে অবস্থিত বলে চিহ্নিত করেন, যা সম্ভবত "ḥbš" সেমিটিক মূল শব্দের সঙ্গেও সম্পর্কিত।
আধুনিক পশ্চিম ইউরোপীয় ভাষাগুলো (যেমন ইংরেজি) মধ্যযুগীয় রূপ "Abissini" থেকে শব্দটি গ্রহণ করে। ইংরেজিতে "Abyssin" শব্দটি প্রথম ১৫৭৬ সালে দেখা যায়, এবং "Abissinia" ও "Abyssinia" ১৬২০-এর দশকে ব্যবহৃত হতে শুরু করে।
"আল-হাবাশ" ইসলামি সাহিত্যে একটি খ্রিস্টান রাজ্য হিসেবে পরিচিত ছিল, এবং এটি আক্সুমীয়দের জন্য ব্যবহৃত একটি ঐতিহাসিক বহিঃনাম (exonym)। বর্তমান সময়ে এই শব্দের বিভিন্ন রূপ তুরস্ক, ইরান ও আরব বিশ্বে ইথিওপিয়ার নির্দেশে ব্যবহার হয়। এছাড়া এটি আমহারা, তিগ্রায় ও বিহের-তিগ্রিনিয়াদের দ্বারা একটি প্যান-জাতিগত শব্দ হিসেবেও ব্যবহৃত হয় (দেখুন: হাবেশা জনগণ)। অটোমান সাম্রাজ্য ১৫৫৭ সালে বর্তমান ইরিত্রিয়ার উপকূলীয় অংশ দখল করে হাবেশ প্রদেশ গঠন করে। এই সময় ওজদেমির পাশা মাসাওয়া বন্দরের পাশাপাশি আরকিকো শহরও দখল করেন।
করাচি কিংস

করাচি কিংস (, ) হল পাকিস্তানের করাচি, সিন্ধু ভিত্তিক একটি পেশাদারী ক্রিকেট দল। তারা পাকিস্তান সুপার লিগের সদস্য এবং প্রধান ৫টি দলের অন্যতম একটি দল। দলটিকে ২০১৫ সালে পাকিস্তান ক্রিকেট বোর্ড (পিসিবি) কর্তৃক পাকিস্তান সুপার লীগ ক্রিকেট প্রতিযোগিতার জন্য অনুমোদন দেওয়া হয়।দলটিতে বর্তমানে শোয়েব মালিক অধিনায়ক হিসেবে নেতৃত্ব দিচ্ছেন এবং সাবেক দক্ষিণ আফ্রিকার ক্রিকেটার মিকি আর্থার কোচ হিসেবে দায়িত্ব পালন করছেন। দলটি পাকিস্তানের সুপরিচিত মিডিয়া কোম্পানি এআরওয়াই গ্রুপের মালিকানাধিন; যেটি অবশ্য বিশ্বব্যাপি তাদের সহোদর বিভিন্ন চ্যানেল পরিবেশন করে থাকে।
২০১৫ সালে পাকিস্তান ক্রিকেট বোর্ড পাকিস্তান সুপার লীগের প্রথম উদ্বোধনী মৌসুমে ২০১৬ সালের ফেব্রুয়ারিত প্রতিনিধিত্ব করবে বলে ঘোষণা দেয়। যার ফলে ২০১৫ সালের ৩ ডিসেম্বরে পিসিবি পাঁচটি সিটি-ভিত্তিক এবং ফ্র্যান্চাইজিং মালিকদের সমন্বয়ে পাকিস্তান সুপার লীগের প্রথম মৌসুম উন্মোচন করেন। করাচি কিংসকে দশ বছরের জন্য মার্কিন ডলার $২৬ মিলিয়ন এর বিনিয়ময়ে এআরওয়াই মিডিয়া গ্রুপ কিনে নেয়। যার ফলে এটি টুর্নামেন্টের সর্বাধিক ব্যয়বহুল দল হিসেবে আত্মপ্রকাশ করে।
২০১৫ সালের ২১ ডিসেম্বর তারিখে দলটির চূড়ান্ত নাম এবং লোগো উন্মোচন করা হয়। লোগোটি সাদা এবং সোনালী রংয়ের করাচি কিংস লেখার উপরে একটি সিংহ এর সমন্বয়ে তৈরী করা হয়েছে। দলটির স্বত্তাধিকারী সালমান ইকবাল লোগো উন্মোচন অনুষ্ঠানে বলেন যে, ‍‍"দলীয় লোগো এবং থিমটি করাচির সত্য আত্মা এবং স্থিতিস্থাপকতার বহিঃপ্রকাশ তুলে ধরা হয়েছে"।
পোশাকের রং নীল এবং লাল রং এর সমন্বয়ে তেরী করা হয়েছে। দলীয় লোগো এবং পোশাক ২১ ডিসেম্বর তারিখে উন্মোচন করা হয়।
রাজনৈতিক দলীয় ব্যবস্থাপক

রাজনৈতিক দলীয় ব্যবস্থাপক বা প্রচারণা চেয়ারম্যান বা প্রচার পরিচালক হলেন একজন প্রদেয় বা স্বেচ্ছাসেবক ব্যক্তি, যার কাজ হলো ভূমিকা রাজনৈতিক প্রচারের কার্যক্রম যেমন তহবিল সংগ্রহ, বিজ্ঞাপন, মতামত পোল, ভোট আদায় (জনসাধারণের সাথে সরাসরি যোগাযোগ সহ) সমন্বয় করা এবং অন্যান্য প্রচেষ্টা কার্যক্রম সরাসরি সমর্থন করা।
প্রার্থী ছাড়া তারা প্রায়শই প্রচারণার সর্বাধিক দৃশ্যমান নেতা। তবে আধুনিক প্রচার ব্যবস্থাপকরা, বিশেষত রাষ্ট্রপতি পর্যায়ে, কৌশল নির্ধারণের ক্ষেত্রে বেশিরভাগ ক্ষেত্রেই কার্যকৌশল নিয়ে উদ্বিগ্ন থাকেন, যদিও তারা এটা নির্ধারণ করেন না। সিনিয়র কৌশলবিদরা সাধারণত রাজনৈতিক পরামর্শদাতার বাইরে থাকেন, প্রাথমিকভাবে মতামত জরিপ পরিচালনা বা বিশ্লেষণ করেন এবং মিডিয়া পরামর্শদাতা হয়ে থাকেন।
এম-২১৮ (মিশিগান হাইওয়ে)

এম-২১৮ যুক্তরাষ্ট্রের মিশিগানে অবস্থিত একটি ট্রাঙ্কলাইন মহাসড়ক। রাস্তাটি ১৮.১০৮ মাইল (২৯.১৪২ কি.মি.) লম্বা। রাস্তাটি উইক্সোম এর ইন্টারস্টেট-৯৬ থেকে ওকল্যান্ড কাউন্টির বিজনেস ইউএস-১০ পর্যন্ত বিস্তৃত। এম-২১৮ ১৯৩৬ সালে তৈরী করা হয় এবং ১৯৩৮ সালে এটি পন্টিয়াক পর্যন্ত বাড়ানো হয়। তবে রাস্তাটির নামকরণ ১৯৬৩ সাল নাগাদ রদ করা হয়।
রাস্তাটি উইক্সোম এলাকার আই-৯৬ থেকে শুরু হয়, তারপর উইক্সোমের উত্তরদিকের রাস্তা ধরে উত্তর-পূর্ব দিকে অগ্রসর হতে থাকে। বর্তমানে উইক্সোমকে পন্টিয়াক ট্রেইল বলা হয়। ট্রাঙ্কলাইন সড়কটি পন্টিয়াক ধরে চলে ওকল্যান্ড কাউন্টির ওয়ার্ল্ড লেক অতিক্রম করে। সেলভ্যান লেকের উত্তরপূর্বে রাস্তাটি ইউএস-১০ অতিক্রম করে পন্টিয়াক ত্যাগ করে। অবশেষে রাস্তাটি বিজনেস ইউএস-১০ এ গিয়ে সমাপ্ত হয়।
যখন ১৯৩৬ সালে এম-২১৮ কে স্টেট ট্রাঙ্কলাইন ব্যবস্থায় নিয়ে আসা হয়, তখন রাস্তাটি পন্টিয়াকের এম-৫৮ এবং ওয়েস্ট নোভির ইউএস-১৬ এর সংযোগ-সড়ক হিসেবে কাজ করতো। পরবর্তিতে ১৯৩৮ সালে রাস্তাটিকে পন্টিয়াকের ইউএস-১০ পর্যন্ত বাড়ানো হয়। পরবর্তিতে ১৯৬৩ সাল পর্যন্ত রাস্তাটি ট্রাঙ্কলাইন সড়ক হিসেবে সেবা দিয়ে গেছে।
ড্রুক এয়ার

ড্রুক এয়ার কর্পোরেশন লিমিটেড ড্রুকএয়ার-রয়েল ভুটান এয়ার লাইনস হিসাবে পরিচালিত, যা মূলত ভুটান রাজতন্ত্রের জাতীয় বিমান সংস্থা, যার সদর দফতর অবস্থিত পারো শহরের পশ্চিম জংঘহাগে। ১৯৮১ সালে প্রতিষ্ঠিত হবার পর দশ বছর সেচ্ছায় মূল কার্যক্রম থেকে বিচ্ছিন্ন থাকার পর এই বিমানসংস্থাটি ইহার সাত বছর পর বিদেশি পরিদর্শককে স্বাগত জানায়। ১৯৮৩ সালে যাত্রি চাহিদার কারণে বিমান সংস্থাটি ডোর্নিয়ার ডো ২২৮ এয়ারক্রাফ্ট পারো থেকে কলকাতার পথে বিমান চালু করে। বিমান বিএই-১৪৬-১০০ ­সুযন্ত্রপাতি সমূহ সমৃদ্ধ ১৯৮৮ সালের নভেম্বরে চালু হয় যা ২০০৪ সালে দুটি এয়ারবাস এ৩১৯এস দ্বারা প্রতিস্থাপিত হয়। ড্রুক এয়ার দক্ষিণ এশিয়ার একটি সুলভ সময় সূচি যুক্ত বিমান সংস্থা যা ৫ টি দেশের ৮ টি গন্তব্যে গমন করে। 
১৯৬৮ সালে ইন্ডিয়ান বর্ডার রোডস অর্গানাইজেশন নামে পারো উপত্যকায় একটি বিমান বন্দর নির্মিত হয় যা ভুটান রাজতন্ত্রের জন্য প্রাথমিক ভাবে ইন্ডিয়ান সেনাবাহিনীর তলবি হেলিকপ্টার হিসেবে ব্যবহার করা হতো। পারো এয়ারপোর্টের গভীর উপত্যকায় ২২৩৫ মিটার (সমুদ্র থেকে উচু) উচ্চতায় প্রতিষ্ঠিত করা হয় এবং এটা ছিল ৪৯০০ মিটার উচ্চ পর্বত মালা দ্বারা পরিবেষ্টিত। ঐ সময় এটার রানওয়ের দৈর্ঘ্য ছিল ১,২০০ মি. পর্যন্ত। বিমান সংস্থাটির প্রধান প্রয়োজনীয়তা ছিল যেন এটা আবশ্যই কলিকাতা থেকে পারো–পারো থেকে কলিকাতায় এক যাত্রায় গমন করতে পারে যেহেতু এই রাস্তার ভেতরে আর কোন অবকাঠামোগত কোন সুযোগ সুবিধা ছিল না। ছিল না নতুন করে তেল নেয়ার ব্যবস্থা। ১৯৭৮ এবং ১৯৮০ এর ভেতর তিনটি ভিন্ন ভিন্ন পথে বিমান পরিক্ষামূলকভাবে ভারত এবং ভুটানের ভেতর ফ্লাইট চালানো হয়েছিল, কোন পথই খুব একটি বেশি উপযোগী ছিল না। 
বিমান সংস্থাটি তফসিলভুক্ত লাভজনক ফ্লাইট পরিচালনা শুরু করে ১৯৮২ সালের ১১ই ফেব্রুয়ারি, ফ্লাইট ১০১ পারো থেকে ছেড়ে যায় কলকাতার উদ্দেশ্যে এবং পরদিন ফ্লাইট ১০২ ফেরৎ আসে কলকাতা থেকে। পথম চার সপ্তাহ ফ্লাইটটি সপ্তাহে তিন দিন করে পরিচালিত হতো, এরপর ফ্লাইটটি প্রতিদিনকার ফ্লাইটে পরিনত হয়। সেবা কার্যক্রম শুরু করার পর পারো বিমানবন্দরে দুই কক্ষের একটি কামড়া সংযোজন করা হয় যেখান থেকে বিমান গুলোকে নিয়ন্ত্রণ করা সম্ভব হতো। সিভিল এভিয়েশন কার্যালয় পতিষ্ঠিত হয়েছিল ১৯৮৬ সালের জানুয়ারি মাসে, যার আগ পর্যন্ত এই বিমান সংস্থাটিকেই বিমান বন্দরের অবকাঠামো পরিচালনা এবং রক্ষনাবেক্ষনের দায়দায়িত্ব বহন করতে হতো। ১৯৮৬ সালের ৩০ শে অক্টোবর বাংলাদেশের রাজধানী ঢাকায় বিমান ফ্লাইট চালানো শুরু করা হয়।[৩][৪] পরবর্তিতে বিমান সংস্থাটি তার বহরে জেট বিমান এবং এয়ারবাস যুগ অতিক্রম করে। বর্তমানে ড্রুকএয়ার ভারতের কলকাতা, মুম্বাই, বারোদা, দিল্লি, গোয়া, গৌহাটি বাংলাদেশের ঢাকায়, সিংগাপুরে, ভুটানের যাকার, থ্রাসিগাং নেপালের কাঠমন্ডুতে এবং থাইলেন্ডের ব্যাংককে বিমান পরিচালনা করে আসছে। বর্তমানে বিমান সংস্থাটির রয়েছে ৪ টি এয়ারবাস এ৩১৯-১০০, ১ টি এটিআর ৪২-৫০০ অর্থাৎ মোট ৫ টি বিমান তাদের বহরে আছে এবং ৫ টি এয়ারবাস এ৩২০-২০০ ক্রয়াদেশ প্রদান করা হয়েছে। বর্তমানে বিমান সংস্থাটির হাতে থাকা ৫ টি আন্তর্জাতিক মানে বিমান রয়েছে। এর ভেতর এয়ারবাস এ৩১৯-১০০ এ মোট ১১৮ জন যাত্রি যাতায়াত করতে পারেন। এটিআর ৪২-৫০০ বিমানটি মূলত পুরাতন বিমান হিসাবে ড্রুকএয়ার ক্রয় করে ২০১১ সালে। ক্রয়াদেশ দেয় এয়ারবাস এ৩২০-২০০ বিমান গুলি ২০১৬ সালের শেষ নাগাদ সরবরাহ করা হবে।
কে-৩৬০ (ক্যান্সাস হাইওয়ে)

কে-৩৬০ হল যুক্তরাষ্ট্রের ক্যান্সাস অঙ্গরাজ্যের কোউলে কাউন্টিতে অবস্থিত একটি অঙ্গরাজ্য মহাসড়ক। এটা উইনফিল্ডের দক্ষিণ এবং পূর্বপাশের একটি অর্ধবৃত্তাকার বাইপাস রুট। ১৯৯৭ সালে মহাসড়কটি তৈরি হয়। এটি উইনফিল্ডের দক্ষিণে ইউএস-৭৭ থেকে শুরু হয়েছে, এরপর দক্ষিণ পূর্ব দিক দিয়ে ৩.৪৬৯ মাইল (৫.৫৮৩ কি.মি.) অতিক্রম করে এবং উইনফিল্ডের পূর্বে ইউএস-১৬০ এ গিয়ে শেষ হয়। কে-৩৬০ যুক্তরাষ্ট্র জাতীয় মহাসড়ক ব্যবস্থার অংশ নয়। মহাসড়কটির বার্ষিক গড়ে প্রতিদিনের ট্রাফিক ২২৩৫-১১৭৯।
১৯৯৭ সালে কে-৩৬০ প্রথম তৈরি করা হয়। এরপর কে-৩৬০ এর আর কোন পরিবর্তন হয়নি।
কে-৩৬০ ক্যান্সাসের উইনফিল্ডের দক্ষিণে ইউএস ৭৭ এর একটি সংযোগস্থল থেকে শুরু হয়েছে। সেখান থেকে রাস্তাটি পূর্বদিকে এগিয়ে গেছে, এরপর এটি সামান্য দক্ষিণে বাকা হয়ে, তারপর উত্তর পূর্ব দিকে এগিয়ে গিয়ে উইনফিল্ডের ওয়েট রোডের সাথে সংযোগস্থাপন করেছে, এ পর্যন্ত রাস্তাটির দৈর্ঘ্য ১.৫৭১ মাইল (২.৫২৮ কি.মি.)। ওয়েট রোডের সংযোগের পর রাস্তাটি পূর্বদিকে সামান্য বাকা হয়ে, তারপর উইনফিল্ডের দক্ষিণ পূর্ব পাশে উত্তর দিকে বাকা হয়ে উত্তর দিকে এগিয়ে ইউএস ১৬০-এ গিয়ে শেষ হয়েছে, যার দৈর্ঘ্য ০.৫ মাইল (০.৮০ কি.মি.)।
কে-৩৬০ যুক্তরাষ্ট্র জাতীয় মহাসড়ক ব্যবস্থার অংশ নয়। এ মহাসড়কটি দুটি জাতীয় মহাসড়ক ইউএস ৭৭ এবং ইউএস ১৬০ কে যুক্ত করেছে। মহাসড়কের পশ্চিম অংশের প্রথম ১.৬ কিলোমিটারের বার্ষিক যানচলাচলের ট্রাফিক গড়ে প্রতিদিন ১১৩৫টি যানবাহন, পরের ১.৬ কিলোমিটারের ১৭০৩ টি যানবাহন এবং সর্বশেষ ২.৩৬৪ কিলোমিটারের ১১৭৯টি যানবাহন। কে-৩৬০ ফুটপাত দিয়ে বাধানো একটি পাকা রাস্তা।
এম-১৩ সংযোগ সড়ক (মিশিগান মহাসড়ক)

সংযোগ সড়ক এম-১৩ (সংযোগ এম-১৩) ২.৪১ মাইল (৩.৮৮ কিমি) ব্যাপ্ত একটি গুরুত্বপূর্ণ রাজ্য মহাসড়ক। রাস্তাটি ইন্টার ষ্টেট ৭৫/ইউ এস মহাসড়ক ২৩(আই-৭৫/ইউএস ২৩) থেকে উত্তরের বে সিটির কাছে কাউকাউলিনে এম-১৩ পর্যন্ত সংযোগ করে। মিশিগান পরিবহন মন্ত্রণালয়ের (এমডিওটির) কাছে রাস্তাটি সংযোগ সড়ক ১৩ নামে পরিচিত। উত্তর-পশ্চিমে আই-৭৫ এবং ইউএস ২৩ তৈরির আগে এটাই ছিল উত্তরে অন্যতম ফ্রিওয়ে। ১৯৬৭ সালে এই পরিবর্তনের পর এম-১৩-কে ফ্রিওয়ে সাব হিসাবে আখ্যায়িত করা হয়।
সংযোগ সড়ক এম-১৩ এর সূচনা হয় বে সিটির উত্তরে আই-৭৫/ইউএস ২৩ এর একটি নির্গমন পথ হিসাবে। ইন্টারচেঞ্জে সংযোগ সড়কটি দক্ষিণে প্রবাহিত হয় এবং প্রধান আই-৭৫ দক্ষিণ-পশ্চিমে মোড় নেয়। এরপর কিছুদূর যাওয়ার পর আরেকটি ইন্টারচেঞ্জে আসে যা একে ওয়াইল্ডার রোডের সাথে যুক্ত করে। সংযোগ সড়ক দিয়ে যে সব গাড়ি আই-৭৫ ব্যবহার করে দক্ষিণ দিক থেকে উত্তরে যেতে চায় তাদেরকে পরবর্তী ফ্রিওয়েতে পৌঁছানোর জন্য ওয়াইল্ডার রোডের প্রয়োজন পরে। সংযোগ সড়কের দুইপাশে খোলা মাঠ এবং আবাসিক এলাকা। এই মহাসড়কের সমাপ্তি ঘটে এম-১৩ এর সাথে একটি গ্রেড সিপারেসনে।
মিসিগানের অন্যান্য মহাসড়কের মতই এমডিওটি এম-১৩ সংযোগ সড়কের রক্ষণাবেক্ষণ করে। রক্ষণাবেক্ষণের অংশ হিসেবে সংস্থাটি মহাসড়কে চলাচলকারি যানবাহনের একটি হিসাব রাখে। রাস্তাটি দিয়ে দৈনিক গড়ে কতটি যানবাহন চলাচল করলো তা হিসেব করে বছর শেষে তথ্য পাওয়া যায়, একে অ্যানুয়াল অ্যাভারেজ ডেইলি ট্রাফিক বলা হয়। এমডিওটির হিসেব মতে ১৩,৯৩৯টি যানবাহন দৈনিক দক্ষিণ থেকে ওয়াইল্ডার রোডের দিকে এবং ৭,০৩১টি যানবাহন উত্তর হতে ইন্টারচেঞ্জের দিকে যায়। সমগ্র ফ্রিওয়ের দক্ষিণ-প্রান্ত হতে ওয়াইল্ডার রোডের ইন্টারচেঞ্জে, এই অংশটুকু ন্যাশনাল হাইওেয় সিস্টেমের অন্তর্ভুক্ত। এনআইছএস দেশের অর্থনৈতিক,সামরিক এবং যোগাযোগের জন্য গুরুত্বপূর্ণ সড়কগুলির একটি নেটওয়ার্ক।
বে সিটির চারিদিকে ১৯৬০ সালের শেষে অথবা ১৯৬১র শুরুতে এই ছোট আকারের ফ্রিওেয় উন্মুক্ত করা হয় ইউএস ২৩র উত্তরের ফ্রিওয়ের শেষ প্রান্ত হিসেবে। উত্তর থেকে স্টেনডিস এলাকা পর্যন্ত ফ্রিওয়েটিকে আরও বর্ধিত করা হয়েছে।এম-১৩ কে উত্তরে বর্ধিত করা হয়েছে ইউএস ২৩ কে প্রতিস্থাপন করার জন্য যা পূর্বে পিনকনিং এ যাবার পথ হিসেবে পরিচিত ছিল। সেই সময় বে সিটির উত্তরের এই ফ্রিওয়ে সাবটি পরিচিতি পায় সংযোগ সড়ক এম-১৩ হিসেবে।
ওয়াশিংটন স্টেট রুট ৯০২

স্টেট রুট ৯০২ (এসআর ৯০২) যুক্তরাষ্ট্রের ওয়াশিংটনে অবস্থিত একটি রাজ্য মহাসড়ক। রাস্তাটি স্পোকেন কাউন্টিতে অবস্থিত যা ১২.৩৬ মাইল ( ১৯.৮৯ কি.মি.) লম্বা। রাস্তাটিকে লেকল্যান্ড গ্রাম এবং মেডিকেল লেকের সাথে কাউন্টি সিটের সংযোগ-সড়ক হিসেবে ধরা হয়। এসআর ৯০২, ১৯৩১ সালে তৈরী করা হয় যদিও ১৯৬৪ সালের রাজ্য সড়ক পুনঃনামকরনের সময় এর নাম বদলিয়ে সেকেন্ডারী স্টেট হাইওয়ে ১১ডি করা হয়েছিল। ২০০৯ সালের পরিসংখ্যান অনুযায়ী রাস্তাটি দিয়ে দৈনিক গড়ে ১,৬০০ থেকে ৯,২০০ টি যানবাহন চলাচল করতো।
এসআর ৯০২ পশ্চিমাঞ্চলীয় স্পোকেন কাউন্টির আই-৯০/ইউএস ৩৯৫ এর মিলিত ডায়মন্ড ইন্টারচেঞ্জ থেকে শুরু হয়। তারপর রাস্তাটি হালকা বনজঙ্গলে ঘেরা উত্তর পশ্চিমাঞ্চলীয় এলাকাতে ঢুকে পড়ে। এসআর ৯০২ উত্তরে মোড় নেবার পূর্বে একটি ছোট লেক অতিক্রম করে। একটু দুরে রাস্তাটি মেডিকেল লেকে পৌছানোর পূর্বে লেকল্যাণ্ড গ্রাম এবং মানসিক ভারসাম্যহীনদের স্কুল অতিক্রম করে। তারপর মেডিকেল লেক এবং মেডিকেল লেক হাইস্কুল অতিক্রম করে পশ্চিমে মোড় নিয়ে ব্রুকস রোডে প্রবেশ করে। মেডিকেল লেক শহরের শেষ প্রান্তে এসআর ৯০২ ইস্টার্ন ওয়াশিংটন গেটওয়ে রেললাইন অতিক্রম করে। আরো উত্তর-পূর্বে রাস্তাটি দক্ষিণাঞ্চলীয় সীমান্ত বরাবর ফেয়ার চাইল্ড এয়ারফোর্স বেজ হয়ে আই-৯০ এর এক্সিট ২৭২ এ গিয়ে সমাপ্ত হয়।
রক্ষণাবেক্ষণের অংশ হিসেবে ওয়াশিংটন স্টেট ডিপার্টমেন্ট অব ট্রান্সপোর্টেশান ডব্লিউএসডিওটি নিয়মিত রাস্তাটি ব্যবহারকারী যানবাহনের পারিসংখ্যান প্রকাশ করে থাকে। রাস্তাটি দিয়ে দৈনিক গড়ে কতটি যানবাহন চলাচল করলো তা হিসেব করে বছর শেষে তথ্য পাওয়া যায়, একে অ্যাভারেজ অ্যানুয়াল ডেইলি ট্রাফিক(এএডিটি) বলা হয়। ডব্লিউএসডিওটির ২০০৯ এর পরিস্ংখ্যান অনুসারে রাস্তাটির পশ্চিম প্রান্ত দিয়ে দৈনিক গড়ে ১,৬০০ টি এবং পূর্ব প্রান্ত দিয়ে গড়ে ৯,২০০ টি যানবাহন চলাচল করে।
বর্তমান রাস্তাটি যা কিনা আই-৯০ এবং মেডিকেল লেক এর সংযোগ-সড়ক ছিল, সেটি ১৯৩১ সালে তৈরী করা হয়েছিল। ১৯৩৩ সালের ম্যাপে রাস্তাটির বাকি অংশকে পুনরায় আই-৯০/ইউএস ৩৯৫ এর সাথে যুক্ত করা হয়। পরবর্তিতে ১৯৬৪ সালে রাজ্য মহাসড়ক পুনঃনামকরনের সময়, পূর্ববর্তী ইউএস ৩৯৫ রাস্তাটিকে সেকেন্ডারী স্টেট হাইওয়ে ১১ডি নাম দেয়া হয়েছিল, যা প্রাইমারী স্টেট হাইওয়ের একটি শাখা। তারপর থেকে রাস্তাটিকে খুব একটা পরিবর্তন এর মধ্য দিয়ে যেতে হয়নি, এবং এর আইনি সংগা যা ১৯৯১ সাল নাগাদ পরিবর্তন করা হয়েছিল।
অ্যারিজোনা স্টেট রুট ৯২

স্টেট রুট ৯২ (এসআর ৯২) যুক্তরাস্ট্রের অ্যারিজোনায় অবস্থিত একটি রাজ্য মহাসড়ক। রাস্তাটি দেখতে অনেকটা ইংরেজি আদ্যক্ষর এল এর মতো। এটি এসআর ৯০ (সিয়েরা ভিসতা) থেকে আরম্ভ হয়ে বিসবির ট্রাফিক সার্কেলের এসআর ৪৮০ তে গিয়ে শেষ হয়। পুরো রাস্তাটি চোশি কাউন্টিতে অবস্থিত। ১৯৩০ সালে সেই রাস্তাটির নামকরণ এবং তৈরী করা হয়। আগের রাস্তাটি বর্তমান রাস্তার তুলনায় লম্বা ছিল সিয়েরা ভিসতা পর্যন্ত। তবে ১৯৬০ সালে রাস্তাটিকে বর্তমান দৈর্ঘ্যে কমিয়ে আনা হয়।
এসআর ৯২ সিয়েরা ভিসতার সংযোগ-সড়ক ফ্লাই বুলভার্ড থেকে শুরু হয়। এরপর রাস্তাটি উত্তরদিকে চলতে থাকে। এখানে রাস্তাটি দক্ষিণদিকে সিয়েরা ভিসতার আবসিক এলাকার ডেজার্ট ট্রেইন দিয়ে চলতে থাকে। তারপর এসআর ৯২ নিক্সভ্যালি শহরের কর্নাডো ন্যাশনাল ফরেস্ট (হুয়াচুসা পার্বত্য এলাকায় অবস্থিত) পশ্চিমদিক থেকে অতিক্রম করে। রাস্তাটি এরপর মেক্সিকো-ইউএস সীমান্ত ধরে পূর্বদিকে চলতে থাকে। এসআর ৯২ পালমিনাস শহর অতিক্রম করে উত্তর দিকে মোড় নেয়। অবশেষে রাস্তাটি বিসবি শহরে প্রবেশ করে ট্রাফিক সার্কেলের এসআর ৮০ তে গিয়ে সমাপ্ত হয়।
রাস্তাটি রক্ষনাবেক্ষন করে থাকে অ্যারিজোনা ডিপার্টমেন্ট অব ট্রান্সপোর্টেশান (এডিওটি)। এডিওটি রক্ষনাবেক্ষনের অংশ হিসেবে, প্রতিবছর রাস্তাটি দিয়ে চলাচলকৃত যানবাহনের পরিসংখ্যান প্রকাশ করে। অ্যাভারেজ অ্যানুয়াল ডেইলি ট্রাফিক (এএডিটি) দিয়ে এই পরিসংখ্যান করা হয়। ২০০৯ সালে এডিওটির তথ্যমতে রাস্তাটি দিয়ে সর্বনিম্ন ৩,৭০০ টি থেকে সর্বোচ্চ ৩১,০০০টি যানবাহন চলাচল করে। এসআর ৯২ এর কোন অংশই জাতীয় মহাসড়ক ব্যবস্থার অংশ নয়, যেটি কিনা একটি দেশের অর্থনীতি, প্রতিরক্ষা এবং চলাচলের জন্য সবচেয়ে গুরুত্বপূর্ণ বলে বিবেচিত।
এরআর ৯২ , ১৯৩৫ থেকে ১৯৩৮ সালের দিকে এসআর ৮২ এর নিকটে ওয়েটস্টোন এর কাছে তৈরী করা হয়। এরপর রাস্তাটি সিয়েরা ভিসতা বরাবর চলতে থাকে। এখান থেকে এটি পূর্বদিকে চলতে থাকে এবং পরে বিসবিতে দক্ষিণ দিকে মোড় নেয়। সেই সময় রাস্তাটিকে পাঁকা সড়কে পরিনত করা হলেও উত্তর অংশ ছিল আধাপাঁকা। পরবর্তিতে ১৯৪২ সালে, বাকি অংশও বাধিয়ে ফেলা হয়। কিন্তু ১৯৬১ এবং ১৯৬৩ সালে এসআর ৯০, এসআর ৯২ এর কিছু অংশ নিয়ে নেয় বিসবিতে। তারপর থেকে রাস্তাটি অপরিবর্তিত অবস্থায় বিদ্যমান রয়েছে।
ক্যালিফোর্নিয়া স্টেট রুট ১৮৬

ক্যালিফোর্নিয়া স্টেট রুট ১৮৬ (এসআর ১৮৬) যুক্তরাস্ট্রের ক্যালিফোর্নিয়াতে অবস্থিত একটি রাজ্য মহাসড়ক। রাস্তাটি কলরাডো নদীর তীরে অবস্থিত যেটি কিনা ইউএস-মেক্সিকো সীমান্ত থেকে ইন্টারস্টেট ৮ (আই-৮) এর সংযোগ সড়ক হিসেবে ব্যবহৃত হয়। এসআর ১৮৬ এর দক্ষিণ প্রান্তবিন্দু অবস্থিত লস অ্যানগোডন্স, বাজা ক্যালিফোর্নিয়া এবং উত্তর প্রান্তবিন্দু অবস্থিত আরজা জাংশনের নিকটবর্তী উইন্টারহ্যাভেন, ক্যালিফোর্নিয়াতে। মাত্র ২.০৭ মাইল (৩.৩৩১কি.মি.) লম্বা রাস্তাটি আলমো ক্যানেল ধরে অল আমেরিকান ক্যানেল পাড়ি দেয় ফোর্ট উমা-কুইচ্যান রিজারভেশান এলাকায়। এসআর ১৮৬, ১৯৭২ সালে ইম্পিরিয়াল কাউন্টির অধীন হিসেবে চিহ্ণিত করা করা হয়, যদিও এর অপরপ্রান্ত আই-৮ একবছর পর নির্মাণ করা হয়েছিল।
এসআর ১৮৬ ইউএস-মেক্সিকো সীমান্ত(অ্যাভিনিউ ইন্টারন্যাশনাল) মধ্যবর্তী লস-অ্যানগোডন্স থেকে শুরু হয়। তারপর রাস্তাটি আলমো ক্যানেল ধরে উত্তরপূর্ব দিক বরাবর ফোর্ট উমা-কুইচ্যান রিজারভেশন অতিক্রম করে। তবে রাস্তাটির আশেপাশে কোন জনবসতি নেই বললেই চলে, সেই অর্থে রাস্তাটি বেশ নির্জন জায়গায় অবস্থিত। এসআর উত্তরদিক বরাবর চলে অল-আমেরিকান ক্যানেল অতিক্রম করে উত্তরদিকে মোড় নেয়। অবশেষে রাস্তাটি আরজা জাংশনের নিকটবর্তী আই-৮ এ গিয়ে সমাপ্ত হয়। অপর অংশটি আরজা রোড নাম নিয়ে উত্তরদিকে চলতেই থাকে। আই-৮ এবং এসআর ১৮৬ এর সংযোগ স্থলের পাশেই একটি ক্যাসিনো অবস্থিত, যেটি কুইচ্যান আদিবাসী আমেরিকানদের দ্বারা ২০০৯ সালে স্থাপিত হয়।
এসআর ১৮৬ জাতীয় মহাসড়ক ব্যবস্থার অংশ নয়, যেটি কিনা একটি দেশের অর্থনীতি, প্রতিরক্ষা এবং চলাফেরার জন্য সবচেয়ে গুরুত্বপূর্ণ বলে বিবেচিত। ২০১৩ সালের তথ্যমতে, রাস্তাটির দক্ষিণ প্রান্তদিয়ে দৈনিক গড়ে ৩,৭০০ টি যানবাহন এবং আই-৮ অংশ দিয়ে গড়ে ৮,১০০ টি যানবাহন চলাচল করে, সংখ্যাটি এখন পর্যন্ত ওই রাস্তাদিয়ে চলাচলকারী যানবাহনের সংখ্যার সর্বোচ্চ।
কলরাডো নদীর তীরবর্তী একটি দক্ষিণমুখী ওয়ান-টু-ওয়ান মহাসড়ক ১৯১৭ সাল থেকেই বিদ্যমান ছিল, যেটি ১৯৫৬ থেকে ১৯৬৫ সালের মধ্যে পাঁকাকৃত। ১৯৭০ সালে রাস্তাটির দক্ষিণপ্রান্তে অ্যানড্রেড পোর্ট নির্মাণ করা হয়। ১৯৭২ সাল নাগাদ ক্যালিফোর্নিয়া রাজ্য আইনসভা কর্তৃক রাস্তাটিকে এসআর ১৮৬ নামকরণ করা হয়।
পুরো রাস্তাজুড়ে দুটি সেতু রয়েছে। প্রথম সেতুটি তৈরী করা হয় অল-আমেরিকান ক্যানেলের ওপর ১৯৩৮ সালে কনক্রিটের স্লাবে। গাড়ির চাপ সামাল দিতে ব্যর্থ সেতুটি ছিল মাত্র ১৪০.০৯ ফিট লম্বা। দ্বিতীয় সেতুটি আরজা জাংশনের নিকটবর্তী আই-৮ এ অবস্থিত। ১৯৭৩ সালে ২২৭.০৩ ফিট লম্বা সেতুটি কনক্রিট বক্স বিম কাঠামোতে তৈরী। গাড়ির চাপ সামাল দিতে ব্যর্থ নয় এই সেতুটি।
পেশাওয়ার জালমি

পেশাওয়ার জালমি (; ) হল পেশাওয়ার শহরের প্রতিনিধিত্বমূলক পাকিস্তান সুপার লিগ-এর একটি ফ্রাঞ্চাইজ ক্রিকেট দল। দলটিকে ২০১৫ সালে পাকিস্তান ক্রিকেট বোর্ড (পিসিবি) কর্তৃক পাকিস্তান সুপার লিগ ক্রিকেট প্রতিযোগিতার জন্য প্রতিষ্ঠিত করা হয়। দলটি শহীদ আফ্রিদীর চাচাতো ভাই জনাব জাভেদ আফ্রিদীর মালিকানাধীন।
২০১৫ সালে পিসিবি পাকিস্তান সুপার লিগের প্রথম উদ্বোধনী মৌসুমে ২০১৬ সালের ফেব্রুয়ারিতে প্রতিনিধিত্ব করবে বলে ঘোষণা দেয়। ২০১৫ সালের ৩ ডিসেম্বরে পিসিবি পাঁচটি শহর-ভিত্তিক এবং ফ্র্যাঞ্চাইজিং মালিকদের সমন্বয়ে পাকিস্তান সুপার লিগের প্রথম মৌসুম উন্মোচন করেন। পেশোয়ার জালমিকে দশ বছরের জন্য $১৬ মিলিয়ন মার্কিন ডলারের বিনিময়ে হায়ার গ্রুপ কিনে নেয়।
২০১৫ সালের ১৩ ডিসেম্বর তারিখে পেশোয়ার জালমি দলের স্বত্তাধিকারী জনাব জাভেদ আফ্রিদি দলটির চূড়ান্ত নাম এবং লোগো উন্মোচন করেন। জালমি হল একটি পশতু ভাষা, যার অর্থ হল যুবক বা তরুন।
দলটির পোশাকের রং হলুদ এবং কালো রং এর সমন্বয়ে তৈরী করা হয়েছে।